
PERSONERNE: 

Fru Charlotte Birkner. 

August, hendes Søn. 

Annie, hendes Datter. 

Elise Holden. 

Gerner, Højesteretssagfører. 

M engel, OljemøUer. 

Nandrup, Grosserer. 

Lun din g. Bankkasserer. 

Oline, Husjomfru hos Fru Birkner. 

Madam Kruse. 

Pedersen. 

Handlingen foregaar i Kjøbenhavn. 

FØRSTE AKT. 



^yi^&®^^S^ ^S smagfuldt møbleret Dame-Dagligstue ho? 
Fru Birkner. Lille rundt Bord i Midten og store Pude- 
Lænestole omkring. Til venstre Sybord med Stole, til højre 
Sofa og paa Siden af den en Gueridon. Der i Baggrunden 
ud til Entréen, til venstre Dør til Spisestuen, til højre til 
Sovekammer. 



FØRSTE SCENE. 

August ligger med lukkede Øjne paa Sofaen, Olinb kommer fra 
Spisestuen med en Bakke, hvorpaa der staar Sifon og Glas og som huu 
stiller paa Giieridonen. 

Oline 

staaende foran August. 

Sover du? 

August 

vaagnende. 

Nej — jeg lukkede bare Øjnene en Smule; 
saadant Solskin paa hvid Sne, det skærer altid 
i Gluggerne. (Gabende.) Forresten tror jeg nok, jeg 
er en Smule utidig, jeg kom først i min Visse- 
lulle Klokken seks. 

Oline. 
Sad I og drak saalænge, ufl 

August. 
Naa, naa, min Skat! Havde du ikke niaattet 
ture 'hjem, inden Folk var paa Benene her i 
Huset, saa havde jeg vel havt Fornøjelsen af 
dit Selskab noget længere. Fulgte Lunding 
dig net hjem? 

Oline. 
Han er en rigtig pæn Kavaler, altid gentil 
i sit Væsen. 

August. 
Ret en Herrens Velsignelse, men Pigebørnene 
forlieber sig dog aldrig i Lunding. 

Oline. 
Han er jo ikke saadan smuk, men galant 
er han — og der er ingen, der kan føre saadan 
i en Vals. Det er som man svævedel 

August. 
Maa jeg spørge, om I svævede hele Vejen 
hjem } 

Oline. 
Lad nu bare være at gøre Nar, August I 
Drik du heller et Glas Sodavand, det kan du 

vist trænge til. Hun skænker og rækker ham Glasset. 

August. 
Ja, Tak skal du have. (Drikker.) Du ser lige 
frisk og sød ud, du Smaa. 

Han vil trække hende til sig. 

Oline 

uadviger. 

Nej, lad være, der kan komme nogen. 

August. 
Aa," Mor er jo ude, og hvor er Annie? 

Oline. 
Hun er gaaet hen til Frøken Elise. (Hurtig.) 
Hvorfor smiler du? 

August. 
Jeg smiler slet ikke, jeg tror, jeg har ondt 
i Maven af al den Champagne, jeg drak iaftes. 
Og naar jeg har lidt Mavekneb, Gud velsigne 
mig, saa gaar det med mig ligesom med Vugge- 
børnene: vi ser ud som vi smiler, naar det 
kniber mest. 

Oline. 
Ja, Jeg vil gærne tro, det kniber for dig, 
naar du skal svare. 

August. 
Artige Børn svarer ikke. 

Oline. 

Maa vi være fri — tror du ikke, jeg har 

mærket, hvordan du svanser om den sleske 

Tingesti Jo, hun er udspekuleret, hun forstaar 

det fine Væsen: som hun kan lægge sig i en 

Stol, saa Kjolen strammer om hende og vippe 
Øjnene op og vippe Øjnene ned — . 

August. 
Hør nu, lille Oline, lad det nu være nokf 
Din Udtryksmaade mangler Poesi. 

Oline. 
Ja, hvis De er ked af mig, Hr. Birkner, saa 
blot et Ord! 

August. 
Nej vist er jeg ikke ked af dig. Du er den 
sødeste lille Djævleunge, der kan gaa i et Par 
bitte smaa Sko. Du kommer da iaften — . 

Oline. 
Om jeg kommer — ja i den nye røde Silke- 
kjole. Du kan tro, den er fiks. Men hør, 
August, du maa ved Gud lade mig faa Pengene 
idag, de tohundrede Kroner du lovede mig. De 
bringer Regningen iaften. 

August. 
Ja, tohundrede Kroner, dem finder man ikke 
saadan paa Gaden. — Det ringer, dul 

Oline 

idet hun gaar mod Spisestuedøren. 

Jeg maa have dem. 

August 

rejsende 8\g halvt. 

Jaja, jeg skal faa dem — Aa, det er bare 
Lunding. 



ANDEN SCENE. 

De Forrige. Lunding kommer fra Entréen. 
LUNDING. 

Goddag, August — (tu oiine.) Goddag Frøken, 
har De sovet godt? 

Oline. 
Jotak, Hr. Lunding, og Tak for Følgeskabet 
iaftes. 

August. 
Godmorgen, mit Lam, hvad Pokker vil 
du her? 

Lunding. 
Der er noget, jeg maa tale med dig om. 
Og da du ikke kom paa Kontoret, saa søgte 
jeg dig i din Lejlighed og løb tilsidst herop. 

Oline. 
Det er da ikke noget generende, Hr. Lun- 
ding! 

Lunding. 
Gudbevares, Frøken, De skal saamænd ikke 
ængste Dem. 

August 

højtideligt. 

Lad os alene, Oline I 

Oline. 
Tak, jeg véd nok selv, naar jeg skal gaa. 
Farvel Hr. Lundingl 

LUNDING. 

Farvel, Frøken, jeg har vel den Glæde at 
se Dem iaften. 

Oline. 
Ja, hvis August ikke er altfor væmmelig. 
(Sagte tu August.) Husk de tohundrede! 

Hun gaar ud til venstre. 

August 

til Oline. 

Aa, javist I (TU Lunding.) Det er da Fanden til 
Komplimenter med Oline. 

LuNDING. 

Jamen, det er en nydelig Pige; du skønner 
ikke paa hende. August, nej du gør min Sjæl ikke. 

August. 
Vil du have, jeg skal gifte mig med hende? 
Du kom maaske herop for at være Forlover. 

Lunding. 
Nej hør nu. August, det er et rigtigt ube- 
hageligt Ærinde. Du maa undskylde, men — 

August. 
Men hvad? 

LUNDING. 

Ja, det er de sekstusind Kroner, du laante 
af mig, dem maa du virkelig lade mig faa idag. 
Jeg er jo om en Hals, hvis jeg ikke kan lægge 
dem i Kassen. 

August. 

Hva*d Fanden, kan du ikke arrangere det 
lidt net: skriv ud af den ene Bog og før ind i 
den anden. 

LUNDING. 

Nej, jeg kan ikke, ikke idag. Det er paa 
høje Tid. Du maa^ det er mit Alvor. Jeg har 
strakt mig langt — længer end jeg burde. 

August. 
Giv mig lidt Respit, Lunding! 

^ LUND[NG 

sagte. 

Hvor kan jeg! Jeg er jo fortabt, hvis det 
opdages. 

August. 
Naa, javel, du skal faa dem I Bare rolig I 
Imedens du spiser Frokost, skaffer jeg Pengene. 

Lunding. 
Tusind Tak? Jeg vidste jo nok, du kunde. 
Saa løber jeg igen. — Og jeg er inviteret til iaften? 

August. 
Javist I Kom du blot! 

LUNDING. 

Du August I Sikken en Bonde jeg var, 
førend du fik Skik paa mig. Jeg vidste ikke 
af, hvad det var at more sig. Men synes du 
nu ikke, jeg er blevet nogenledes Menneske? 

August. 
Jo, nu er du gentil i en Vals. 



TREDJE SCENE. 

De Forrige. Mbn'Gbl kommer fra Entréen. 

Mengel. 
Goddag, mine unge Venner I Jeg forstyrrer 
vel ikke. Jomfruen sagde mig, at Deres Moder 
kom straks hjem. 

August. 
De forstyrrer ikke. 

LUNDING. 

Jeg skulde lige gaa. 

Mengel. 
Vent lidt! De ser ikke rigtig blomstrende 
ud — og Hr. Birkner ikke heller. Rødøjet, 

hvad? Ilde Smag i Munden, grødet Hjærne — 
det glæder inig altid, naar jeg ser unge Men- 
nesker tage kraftigt for sig af deres Ungdom. 
Saa ved jeg, hvordan de ender — fælles Skib- 
brud er uhyre behageligt, mine Herrer! 

LUNDING. 

Aa, mig tager ingenting paa. 

Mengel. 
Sig ikke det, unge Mand! Lidt tyndhaaret, 
hvadbehager — her paa den tænksomme Pande ? 

LUNDING. 

Det er bare Frisuren. Farvel I Farvel, August, 

Han gaar ud af Entréderen. Mbngel sidder i Lænestol ved Bordet. 
August strækker sig i Sofaen. 

August. 
Er det saa helt forbi med Dem? 

Mengel. 
Hvadbehager? 

August. 
Jeg syntes. De slog paa, at vi langsomt 
gled Deres sørgelige Skæbne imøde. 

Mengel. 
Aa nej I Jeg kan ikke klage. Lidt nervøs — 
Neurastheni er Tidens Sygdom. Nej, hvad jeg 
vilde sagt, hedder hun ikke Oline, Husjomfruen^ 

der lukkede mig op. Sød lille En! De har en 
god Smag, min unge Ven. 

August. 
Jeg forstaar ikke. 

Mengel. 
Naa, jeg troede, Forlovelsen var offentlig. 
Jeg saa' Dem sidst paa Maskerade med hende. 

August. 
Naa, var De der? 

Mengel. 
Humper lidt med endnu, ja — naar Ner- 
verne tillader det Det undrede mig lidt at se 
Dem og hende — ellers et smukt Par — for 
det er jo en gammel Lære: Husets Folk — . 

August 

kort afbrydende. 

Jeg bor ikke hjemme. 

Mengel. 
Det er sandt, undskyld! — Ja, Ungdommen 
er en herlig Tid. Naar man først har faaet de 
fire Tiere godt og vel bagved sig, saa er det 
ligesom efter Fyrværkeriet i Tivoli: man har 
kun den mørke Udgang tilbage. 

August 

kommer hen til ham ved Bordet. 

Aa, De er jo ung endnu. Hør, kunde De 
ikke have Lyst til at drikke et Glas hos mig* 
iaften? Der kommer maaske et Par Venner — 

Mengel. 
Veninder ogsaa? 

August. 
Maaske. 

Mengel. 
Tak, tak! Det lader sig høre. 

August. 
Saa maa De undskylde mig nu. Jeg maa 
paa Kontoret. 

Mengel. 
Farvel dal 

August 

gaar mod Døren, men vender tilbage. 

Det er sandt. Hør, De vilde ikke vise mig 
en Tjeneste? 

Mengel 
Hvis jeg kan. 

August. 
Sagen er, at jeg er i en øjeblikkelig Penge- 
forlegenhed. Hvis De paa et Par Dage kunde 

Kærlighed. 2 

laane mig nogle hundrede Kroner — det er en 
Veksel, som jeg hellere maa indfri end betale 
nogle forbandede Renter af Jeg kan skaffe 
Pengene andetsteds, men hvis det ikke generer 
Dem — 

Mengel. 
Ja, nu maa De ikke blive vred paa mig. 
Men jeg har et Princip. 

August. 
Ah I 

Mengel. 
Jeg laaner aldrig til Venner. Saadanne 
Smaasummer, der kommer imellem Folk, øde- 
lægger ofte de allerbehageligste Forhold her i 
Livet. 

August. 
Ah I 

Mengel. 
Derfor da De naturligvis, selvfølgeligt kan 
faa den lille Sum andetsteds, saa tillad mig at 
blive mit Princip tro. Men det var rigtigt ven- 
ligt af Dem, at De tænkte paa mig. 

August. 
Jeg beV. 

Mengel. 
Der kommer vist Deres Fru Moder I 

FJERDE SCENE. 

De Forrige. Gerner kommer fra Entréen, 

Mengel. 
Nej, Gerner, er det dig. Jeg troede, det 
var Fru Birkner. 

Gerner. 
Goddag, de Herrer! Pigen sagde mig, at 
Fruen ventedes straks. 

August. 
Ja saa maa jeg bede Dem underholde hin- 
anden, for jeg har desværre Forretninger og 
maa gaa. Farvel. 

De hilser. August gaar ud af Entréd&ren. 

Gerner. 
Han ser temmelig medtaget ud. 

Mengel. 
Han sparer sig ikke. Den ene har det paa 
ene Maade, den anden paa den anden. Du ar- 
bejder nu for meget. 

Gerner. 
Man skal slaa Tiden ihjel med noget. 

Mengel. 
Tjener mange Penge? 

Gerner. 
Nej — nogle. Jeg fører for mange Sager 
og sælger for faa Huse. 

Mengel. 
Du fører ogsaa politiske Sager nu. Skifte 
istorie^ som min italienske Lærer sagde. 

Gerner. 

Tror du.? 

Mengel., 

Naar du lader dig benytte som Sagfører af 
Folk, der gør Vrøvl mod Regeringen, faar du 
selv Skin af at høre til dine Klienters Parti, og 
saa vil alle, der støtter Regeringen, alle solide 
og velhavende Folk, gaa fra dig eller i alt Fald 
ikke gaa til dig; du vil faa endnu færre fede 
Huse at sælge og endnu flere magre Processer 
at føre. Kort sagt — Ruin. (Standsende.) Puh, 
sikken en Anstrængelse at være saa over- 
bevisende I Og saa véd du det altsammen lige 
saa godt som jeg. 

Gerner. 
Maaske, men det er altid rart at høre Sand- 
heden af Vennemund. Naa, hvis jeg ruinerer 
mig, saa bliver det da min egen Sag: jeg har 
hverken Kone eller Børn eller fattige Slægt- 
ninge. 

Mengel. 
Det er sandt Men du kunde gifte dig — 
42 Aar, det meste af dit Haar og de fleste af 
dine Tænder. 

Gerner. 
Tak, jeg tænker ikke derpaa. 

Mengel. 
Hum! Det kunde komme som en Over- 
raskelse. (Lille Pavse.) Skal du tale om Forretninger 
med Fru Birkner? 

Gerner. 
Nej, det er blot et Besøg. 

Mengel. 
Charmant Dame. Utrolig hvor hun ser ung 
udi Hun er dog lige ved Hjørnet af de Fyrre, 
og saa køn som hun var Tredive. Sikken en 
Figur — 

Gerner 

^ afbrydende. 

Jeg sætter stor Pris paa Fru Birkner. 

Mengel. 
Snurrigt, at vi to skulde træffes her i Huset. 
Ja, jeg er gammel i Gaarde. 

Gerner. 
Du kendte som ung Birkner? 

Mengel. 
Ja, vi har undertiden sét os om sammen. 
Det var En, der var hidsig paa at leve — og 
saa tilsidst levede han sig ganske ihjel. 

Gerner. 
Han duede vel ikke meget. 

Mengel. 
Nej — han var blot sin Faders Søn. Satte 
en dejlig Formue overstyr. 

Gerner 

af bl ydende. 

Efterlod han dog ikke sin Kone en klække- 
lig Suln? 

Mengel. 

Hvadbehager! Naa, det troede jeg, du 
vidste bedre end jeg. En fyrretyve Tusind 
Kroner i Kapital og saa Tusind Kroner om 
Aaret i Overformynderiet, det var alt. Men fik 
hun ikke for et Aarstid siden en betydelig Arv .?^ 

Gerner. 
Nej, paa ingen Maade : en halv Snes tusinde 
Kroner. Det var netop i den Anledning, jeg 
kom i Berøring med Fru Birkner. 

Mengel. 
Hum, hum! Saa er Huset egentlig ikke 
rigt, hvadbehager? 

Gerner. 
Fru Birkner er en udmærket Husholderske. 

Mengel. 
Naturligvis, alle gode Egenskaber, men 
dogl — Og Mosjø August? 

Gerner. 
Han bruger mange Penge. 

Mengel. 
Det er en ung Mand med meget noble 
Passioner: smaa Middage, Heste, Pigebørn — 
det er billigere at botanisere. 

Gerner. 
Men han arvede sammen med Moderen. 

Mengel. 
Ikke mer end hun i alt Fald — og de 
Penge er pillede til Plukfisk for længe siden. 
Men han lever lige stærkt for det, og har tusind 
Kroner om Aaret i Banken. 

Gerner. 
Hum I det var mindre lystigt. 

Mengel. 
Maaske han driver Forretning paa egen 
Haand, hvadbehager? 

Gerner. 
Næppe. 

Mengel. 
Tror du da, han har Statsunderstøttelse ? 

Gerner. 
Det er usandsynligt. 

Mengel. 
Hvorfra faar han da sine Penge? 

Gerner. 
Fra Aagerkarle vel. 

Mengel. 
Ja, Venner laaner ham vist ingenting. 

Lille Pavse. 

Gerner. 
Mon Damerne ikke kommer snart? 

Mengel. 
De er ikke saa let at træffe; de er ad- 
skilligt paa Farten. 

I 

Gerner. 
Aa hvad I Husholdningen kan ikke tage 
megen Tid. Saa morer de sig vel — det er 
der da intet ondt i. 

Mendel. 
Naa, naa, godt Ord igenl Jeg hører elske- 
lige Kvindestemmer i Entréen. — Det er Fruen 
— nej Frøkenen og Frøken Holden. 

De rejser sig begge. 



FEMTE SCENE. 

DB FORRIGE. ANNIE Og BLiSR kooimer fra Entréen i Overtøj og med 
Skøjter over Armen. 

Annie. 
Goddag, goddag 1 Sidder De her ganske 
alene .f^ 

Gerner. 
Vi venter paa Deres Fru Moder. 

Annie. 
Er Moder endnu ikke kommen hjem?. Ja 
hun havde ogsaa saadan en styrtende Mængde 
at udrette i Formiddag. 

Mengel. 
Og imens sidder vi her og bestiller ingenting. 
Vi maa skamme os saa dovne vi er. 

Elise 

sættende sig i Sofaen. 

De maa vist i det Hele skamme Dem. 

Mengel. 
Hvadbehager? Tror De det? 

Elise. 
Ja, jeg tror, at De er et afskyeligt Menneske 
og slet ingen Omgang for unge Piger. 

Mengel. 
Nej, har man hørt! Gud bevare mig vel, 
hvilke samfundsopløsende Meninger I Jeg, en 
Skatteborger, en loyal og rettænkende Undersaat, 
et Menneske uden Gæld og med en fortrinligt 
vedligeholdt Oljemølle — jeg ikke Omgang for 
unge Piger. (Tii Gemer.) Hvad siger du til det? 

Gerner. 
Jeg tænker, Frøken Holden kan forsvare 
sin Mening. 

Mengel. 
Tak. (TU Annie.) Og De? 

Annie 

smilende. 

Aa, jeg synes, De er ligesom Folk er flest. 

Mengel. 
Herren velsigne Dem for det Ord — lige 
mit Ideal, De har truffet. Men hvad kan Frøken 
Holden i sin Uskyldighed mene med sin strænge 

Dom ! (Han sætter sig hos tcnde i Sofaen.) Hvorfoi' CV Dc 

ikke ligesaa god som De er smuk? 

Elise. 
Jeg tror, De ingen Grundsætninger har. De 
er et forførerisk Menneske. 

Mengel. 
Aa, Gud give jeg var! Det var Dem, jeg 
allerførst vilde rette mine Yndigheder imod. 

Gerner. 
Undskyld, Frøken Holden, er det mon 
ikke Dem, som forfører Frøken Annie til alskens 
Daarlighed som Skøjteløb og lignende? Har 
De ikke Deres Forlokkelsens Instrumenter der 
ved Muffen? 

Elise. 

Mig! Annie har ikke behøvet mig til Lærer- 
mester. 

Annie. 
Maa jeg bare spørge, er Skøjteløb Synd? 

Gerner. 
Ikke for Børn, heller ikke for Mandfolk, 
heller ikke for Damer — 

Annie. 
Men for hvem da? 

Gerner. 
For unge Piger, som man ikke vil have, der 
skal snakkes om, og som man ikke vil lade tale 
med enhver. 

Elise. 
Troer De da ikke, vi kan vogte over os 
selv? 

Gerner. 
Jo. 

Mengel. 
Tror du ikke, Mænd respekterer unge Piger .?• 

Gerner. 
Jo. 

Elise. 
Der er dog noget godt ved Dem, Hr. Mengel 1 

Mengel. 

De lutrer mig ved Deres Nærværelse, 
Frøken 1 

Annie og Gerner sidder ved Sybordet. 

Annie. 
Men, Herregud, det er da sundt og friskt 
at løbe paa Skøjter. 

Gerner. 
Løber De for Deres Sundheds Skyld? 

Annie. 
Nej, for at more mig — og det maa man da. 

Elise. 
For enhver Pris, ja. 

Mengel. 
Saalænge man kan, ja. 

Gerner. 
Jaja da, god Fornøjelse! 

Elise. 
At De er saadan en Moralist, ufl 

Elise og Mengel taler sagte sammen. 

Annie. 
Sig mig ordentlig, hvad De mener I 

Gerner. 
Jeg mener blot det, at hvis De var min 
Datter, fik De ikke Lov at løbe paa Isen. 

Annie. 
Jeg kan slet ikke tænke mig som Deres 
Datter. — Og hvis jeg var Deres — Kone.? 

Gerner. 
Heller ikke — og slet ikke Lov at gaa paa 
Karneval — for De skal vel paa Karneval iaftenP 

Annie. 
Og danse den hele Nat. 

Gerner. 
Og Deres Fru Moder skal med? 

Annie. 
Nej, hun vil ikke. 

Gerner. 
Saa skulde De ogsaa blive hjemme. 

Elise 

fra Sofaen. 

^ Hvad er det for Kætteri, han igen kommer 
med? 

Annie. 
Advokaten forbyder ogsaa Karneval i sin 
Katekismus. 

Elise. 
Men De er jo umulig. 

Mengel. 
Skal Ungdommen ikke danse, le, kokettere 
— hvad er da Ungdommen? 

Elise 

til Mengel. 

Men De er jo sød! De maa kysse min 
Haand. 

Mengel 

kyssende hendes Haand. 

Hvis jeg endnu var i den Alder, hvor man 
tør begaa den Dumhed: at forliebe sig — 

Elise 

meget koket. 

Er det en Dumhed? 

De fortsætter sagte. 

Annie 

ivrig til Gerner. 

Ved De, at De godt kunde faa mig til at 
blive hjemme baade fra Isen og fra Karneval, 
hvis De brød Dem derom. 

Gerner 

smilende. ' 

Jeg tvivler derpaa. 

Annie 

febrilski 

Hvis De sagde det til mig uhyre alvorligt 
— nej, hvis De lige ud forbød mig det. 

Gerner. 
Men det har jeg ingen Ret til. 

Annie. . 
Hvis De virkelig interesserede Dem for mig — 

Gerner. 
Men, Frøken, det er jo Deres Moder, som 
maa afgøre — 

Annie. 
Aa, Mor! Forbyd mig det, saa skal De 
se — eller iSagte.) bed mig om det I 

Elise 

rejsende sig 

Kom nu, Annie, vi skal danse Frangaise 
paa Isen idag. (Tii Gemer.) Det er dobbelt Synd, 
Hr. Advokat! Kom I 

Annie. 
Jeg vil virkelig ikke gaa, naar her er 
Fremmede. 

Mengel. 
Men Frøken dog — 

Gerner. 
De maa virkelig. 

Annie. 
Det er slet ingen Opofrelse. Jeg vil ligesaa 
gærne tale med Dem som løbe paa Skøjter. 

Elise 

til Mengel. 

Ja saa maa De følge mig. 

Gerner. 
Der er Fruen I 



SJETTE SCENE. 

De Forrige. Fru Birknbk kommer fra Entréen med Overtøj, som hun 
tager af under de uæste Repliker. 

Fru Birkner. 
Se Goddag allesamnien! Her er nok stort 
Selskab. 

Mengel. 
Godt De kom, Frue, Deres Datter var lige 
ved at opgive Skøjterne, af lutter Pligt for at 
underholde os to gamle Kavalerer. 

Elise. 
Naa, Annie, nu tør du vel nok gaa med. 

Annie 
Aa, jeg bryder mig slet ikke derom, og — 
véd du, Mor — Hr. Gerner finder det upassende. 

Fru Birkner. 
Det skal jeg nok bringe i Orden. Løb du 
nu bare. derned og tag dig en rask Tur — det 
faar du røde Kinder af. 

Annie. 
Farvel da ! (TU Gemer.) Vær nu ikke vred paa 
mig. 

Elise. 
Farvel! Vi kommer til Middag. 

De unge Piger gaar ud af Entréen. 

Fru Birkner. 
Og de Herrer har siddet og ventet paa mig 
— det var overordentligt elskværdigt. 

Gerner. 
Det var lidt paatrængende. 

Mengel. 
Ikke af mig — for jeg havde Ærinde. 

Kærlighed. -^ 

Fru Birkner. 
Og det var? 

Mengel. 
Husker De Deres Løfte: engang i denne 
Uge at befri mig for Restaurationsmiddagen. 
Hvis jeg idag kunde faa en lille Invitation — 

Fru Birkner. 

Den er udstedt — men den gælder kun 
indtil Aften, for Annie skal paa Karneval o^ 
jeg i Selskab, ^tq Cemer.) Og De spiser vel ogsaa 
hos mig? 

Gerner. 

Tusind Tak! Jeg var bleven overmaade 
flov, om De ikke havde sagt de Ord. 

Fru Birkner. 
Saa var det da godt, jeg gærne vilde se 

Dem. 

Mengel. 

Saa letter jeg paa mig. Gaar du med^ 
Gerner.?^ 

Fru Birkner. 
Jeg vil gærne tale et Ord med Dem, Advokat I 

Mengel. 
Farvel saalænge da! 

Han gaar ud af Entrédøren. 

Gerner. 
Kan jeg være Dem til nogen Tjeneste? 

Fru Birkner. 

Nej, men }eg kunde se paa Dem, at De 

helst vilde være fri for Følgeskabet, derfor bad 

]eg Dem blive. 

. Gerner. 

De er saa elskværdig og klog som ingen 
anden. 

Fru Birkner. 
Men De maa snart gaa, for jeg venter 
Fremmede. 

Gerner. 

Det er altsaa kun en kort Lykke, De til- 
staar mig. 

Fru Birkner. 

Man har højtideligt i et Brev udbedt sig 
Æren af en Samtale med mig. 

Gerner. 
De gør mig ganske nysgerrig og — (sagte) 
skinsyg. 

Fru Birkner. 
Det sidste Ord hørte jeg ikke. Men jeg vil 
tilfredsstille Deres Nysgerrighed: Brevskriveren 
er den unge Nandrup. 

Gerner. 
Hvorfor melder han sig saa højtideligt i 
Forvejen — han kommer jo her i Huset. 

Fru Birkner. 
Ja hvad véd jeg — det er vel et vigtigt 
Ærinde. 

Gerner. 
Hum, hum! 

Fru Birkner. 
Hvad synes De om ham? 



Gert^eR' 



Hum, hum! 



Er det hele Deres Mening r 



!IT?ER- 



Var den ikke 



Nej, De véc 
den lidt klarere! 



aum. 



Faderen — dé 
sparsommelig, fiffig, iT 
Laster, fbid af Ve^ 
Moral. Han er begj 
Himlen maa vide ad 
lioiier. Gud iiaade deni 
Klo! 

Fhlt hJI 
Men det var Søan^^ 

Gern-rr' 
Ja, Sønnen, lia^i har Fa' 
hans Forstand. Fjcgaiit og 
Parfyme o- umuag i godtSelsJ 

der har sølet sig i alle Kjøbenhavns — Stalde, og" 
som kun har én Lidenskab •, men alligevel danser 
de unge Damer med ham, og Mødrene smiler 
forhaabningsfuldt, mens han omfavner deres Pige- 
børn. 

Fru Birkner. 
De er stræng. 



)et er De med. 



ivéå ikl 



er. 



Gernisr. 

BlRKNER 

fn man maa tage Verden 

Tilbøjelighed, den unge 

efter for, er den ikke 

end, ja selv for ældre. 

Lette med noget, som 

som Mænd kttere 

is sig selv? 

det er bedrej 

)ragt; han er ikke 

"adcrs Kontor og 

ii^^l^S ^ g^^^ Sol- 
ler i Kjøbenhavns 
, danser med ham 
3drene, hvad véd 
de vælger 
jge min Datter 
logen Ønske- 
dog, og jeg 

Gerner. 
Hum, hum! 

Fru Birkner. 
Hvad synes De om ham? 

Gerner. 
Hum, hum! 

Fru Birkner. 
Er det hele Deres Mening? 

Gerner. 
Var den ikke tydelig? 

Fru Birkner. 
Nej, De véd, at jeg er dum. Lad mig faa 
den lidt klarere! 

Gerner. 
Faderen -— det er en klog Karl. Dygtig, 
sparsommelig, fiffig, hensynsløs, skjulende sine 
Laster, fuld af Velgørenhed, Kristendom og 
Moral. Han er begyndt som Ølkusk og har, 
Himlen maa vide ad hvilke Veje, tjent sig Mil- 
lioner. Gud naade den, der kommer under hans 
Klo! 

Fru Birkner. 
Men det var Sønnen. 

Gerner. 
Ja, Sønnen, han har Faderens Laster uden 
hans Forstand. Elegant og dum, duftende af 
Parfyme og umulig i godt Selskab, en Staldkarl, 

der har sølet sig i alle Kjøbenhavns — Stalde, og- 
som kun har én Lidenskab ; men alligevel danser 
de unge Damer med ham, og Mødrene smiler 
forhaabningsfuldt, mens han omfavner deres Pige- 
børn. 

Fru Birkner. 
De er stræng. 

Gerner. 
Det er De med. 

Fru Birkner 

Jeg véd ikke. Men man maa tage Verden 
som den er. Den — Tilbøjelighed, den unge 
Nandrup giver altformeget efter for, er den ikke 
ret fælles for alle unge Mænd, ja selv for ældre. 
Hvad nytter det at gaa i Rette med noget, som 
maaske ligger i Naturen, og som Mænd lettere 
fordømmer hos andre end hos sig selv.?^ 

Hr. Nandrup er elegant — det er bedre, 
end om han forsømte sin Dragt; han er ikke 
begavet — han er paa sin Faders Kontor og 
Arving til en Million; han er umulig i godt Sel- 
skab, paastaar De — han kommer i Kjøbenhavns 
jDedste Huse; de unge Damer danser med ham 
— som med alle andre, og Mødrene, hvad véd 
de om deres Døtres Kavalerer — de vælger 
dem jo selv. Jeg vilde ikke tvinge min Datter 
til ham — jeg finder ham ikke nogen Ønske- 
Svigersøn. Men giftes skal Barnet dog, og jeg 

nægter ikke, at Partiet udadtil er saa brillant 
som vel muligt. 

Ja saadan taler jeg, fordi jeg er af denne 
Verden, De derimod taler ikke — 

Gerner. 
Som en Verdensmand. Nej, De har Ret, 

Fru Birkner. 
Og næppe engang som den kloge og erfarne 
Mand, De er. 

Gerner. 
Mon De virkelig holder mig for klog? 

Fru Birkner. 

De véd godt, kære Ven, hvormegen Respekt 
jeg nærer for Deres Dom. Jeg føler ogsaa, De 
har Ret i, hvad De før sagde, men jeg er som 
Kvinde, som Moder, saa hjælpeløs, at jeg ikke 
vover at stille saa store Fordringer til mine Med- 
mennesker som De. Se nu blot August 1 Det 
kan være, han ikke lever ganske som han burde. 
Men jeg har ikke Karakter nok til at ville se, 
hvad jeg kan undgaa, og jeg holder saa gruelig 
meget af ham, at jeg aldrig har kunnet komme 
ud af at være en stræng Tugtemester. Og saa 
er der det, at jeg vil mine Børn skal more sig, 
saalænge de kan. Det holder op af sig selv. 

Jeg véd, hvad De tænker: jeg er letsindig. 

Gerner. 
Nej, De er ikke. 

Fru Birkner. 

Jo, gruelig letsindig. Jeg tænker ikke paa 

den Dag imorgen. Har De ikke ogsaa altid Lyst 

at skænde paa mig? Sig det nu, Haanden paa 

Hjærtet! 

Gerner. 

Haanden paa Hjærtet har jeg ganske andre 

Ting at sige. Og helst det: at De er den mest 

inddragende Kvinde, jeg i mit Liv har truffet. 

Den fineste og kraftigste Natur, jeg har mødt. 

Fru Birkner. 
Hvis jeg ikke om en Maaned var Fyrre- 
tyve — 

Gerner. 

De véd, De snarere ser ud som Augusts 

Søster end som hans Moder. — Og at være 

sammen med Dem er som Sol, som Varme, som 

Havluft. 

Fru Birkner. 

Jamen, Advokat! 

Gerner. 
Hvorfor maa jeg ikke sige det altsammen, 
iiaar jeg føler det. De har Ret, jeg er ingen 
Verdensmand. Jeg har desuden maattet slide 
altfor haardt i min Ungdom paa Grund af andres 
Smaasynder til at jeg har den rette Sympati 
med denne Verdens elegante Skrøbeligheder. 
Familie og Venner trak slemme Veksler paa min 
Arbejdsdygtighed og Forstand — og saa blev- 

jeg gammel uden at have levet, synes jeg. Hver 
Dag har havt sin Plage, hvert Aar sin Sorg, o^ 
Lykken gik min Dør forbi — indtil De en Dag 

kom. 

Fru Birkner. 

En gammel Kone. 

Gerner. 

Fra den Dag af har jeg kendt Lykken. Den 

bestaar i at se Dem, høre Dem tale og, gammel 

Nar som jeg er, plage Dem med mine Sorger, mine 

Griller, min Beundring, som om jeg var tyve Aar. 

Fru Birkner. 
De er nu lidt indtaget i mig, og derfor ser 
De mig ikke, som jeg er •, jeg er ikke bedre end 
saa mangen anden og "duer ikke stort. Men 
hvorfor skal jeg skjule det: jeg er glad over 
Deres Venskab, det varmer mig om Hjærtét. 
Og jeg er stolt af, at Deres Alvor virkelig 
trænger en Smule til mit Letsind. Jeg vil altid 
gærne tale med Dem, og der er ingen, jeg 
heller er sammen med. 

Gerner. 
Og dog kan jeg saa sjældent se Dem. 

Fru Birkner. 
Ja, hvad vil De? Børnene, Bekendte, Folk — 

Gerner. 
Naar jeg kommer her, enten er De ude — 
som nu idag, i Besøg eller hvad det nu var — 

Fru Birkner. 
Nu skænder De. 

Gerner. 
— Eller De har Huset fuldt af Gæster. 

Fru Birkner. 
Ja, det er sandt, vi har ikke mange Øje- 
blikke for os selv. 

Gerner. " 
Og jeg som saa gærne vilde tale hele Dage 
med Dem. 

Fru Birkner. 
Jeg maa se, hvad jeg kan udrette for Dem. 

Gerner 

tøvende. 

I gamle Tider, da vi havde Forretninger 
sammen, besøgte De mig paa mit Kontor. 

Fru Birkner. 
^ Men da vi nu ingen har — 

Gerner. 
Vi kunde have. 

Fru Birkner. 
Og Deres Klienter.?^ 

Gerner. 
Der skal ingen komme. 

Fru Birkner. 
Og Husbeboerne? 

Gerner. 
I Stuen, — de Par Trin. 

Fru Birkner. 
Og Deres Kontorister? 

Gerner. 
Hvis det var om Aftenen. Der er faret 
mig den forfløjne Idé gennem Hovedet, at hvis 
De for Eksempel i Aften — 

Fru Bikrner. 
Hvad tænker De paa. — Og jeg skal i 
Selskab. 

Gerner. 
Men inden Selskabet, naar Annie er taget 
til Karneval. 

Lille Pavse. 

Fru Birkner. 
Er jeg nu ikke letsindig, om jeg gør det? 
Og er det efter Deres egen strænge Rettergang? 

Gerner. 
De vil gøre mig meget lykkelig — og jeg 
har meget at sige Dem og spørge Dem om. 

Fru Birkner. 
Jeg føler en Trang til en Times Ungdom, 

— og jeg er jo saa gammel, at jeg tør være 
dristig. Maaske er det galt, men et Menneske 
kan ikke leve af Mælkevand alene. — (Hun rækker 
ham Haandcn.) Jeg skal komme. 

Gerner 

kysser hendes Haand. 

T^usindfold Tak. 

Fru Birkner. 

Gaa saa Deres Vej, nu kommer min Visit 
straks. Ja hvad skal jeg saa gøre.? Tror De, 
han vil fri? 

Gerner. 

Rimeligvis. Faderen vil have ham gift og 
faa stoppet op for hans Dumheder. Og Annie 
er en yndig Pige — af udmærket Familie. Og 
hvad vil hun selv? 

Fru Birkner. 
Jeg maa vel spørge hende. 

Gerner. 
Nej, hun maa ikke tage ham. 

Fru Birkner 

Ijttende. 

Der er han. 

Gerner. 
Saa Farvel. 

Fru Birkner. 
Farvel og kom betids til Middag! 

Gbrnbr gaar ud af Eiitrédøren og møder i Døren Nam- 
DRUH. De hilser paa hinanden. 



SYVENDE SCENE. 

Fru Birknbr. Nandrup. 

Nandrup. 
Frue! Maa jeg takke for Deres elskvær- 
dige Billet! 

Fru Birkner. 
Jeg be'r, det var da naturligt. Vær saa 
artig at tage Plads! 

Nandrup. 
Tak I (Med Anstrængeise.) Ja, Frue, hvor vant 
man endog er til at bevæge sig i Selskabslivets 
virkelig fine Kredse, saa kan der dog gives Øje- 
blikke, hvor selv den mest erfarne føler en vis 
Forlegenhed. Det er ogsaa et alvorligt Skridt, 
jeg staar i Begreb med at foretage. Fortiden 
maa være forbi, og Fremtiden ligger i Deres 
Haand, Frue! Jeg er kommen idag for at bede 
Dem om Tilladelse til at tale til Deres Datter 
om de Følelser, jeg nærer for hende. 

Fru Birkner. 
De elsker min Datter. 

Nandrup 

lettet. 

Voldsomt, Frue I Hun har været den mest 
feterede paa alle Baller i Vinter, men der er 
heller ingen, der er såa komplet Dame som hun. 
Sikken en Holdning, sikken en Anstand, naar 
man flyver hen over Gulvet med hende! 

Fru Birkner. 
Det er mest paa Bal, De har truffet Annie. 

Nandrup. 
Og saa paa Skøjter. Jeg dansede forleden 
Kvadrille med hende paa Isen — sikken et 
Benskif — (Afbrydende sig.) jeg mener: sikken en 
Gratie. Ja, jeg er voldsom forelsket i hende. 

Fru Birkner. 
Ja, Hr. Nandrup, det er jo meget godt, men 
det er en alvorlig Sag, som kræver nøje 
Overvejelse. 

Nandrup. 
De mener. Frue, De véd ikke, om Frøken 
Annie gengælder mine Følelser. 

Fru Birkner. 
Jeg vilde først spurgt Dem, om De har talt 
med Deres Hr. Fader. 

Nandrup. 
Ja — jo — jeg har talt med Pa . Igaar 

gik jeg ned paa Kontoret og sagde til ham: 
Pa', sagde jeg, jeg vil forlove mig — det er 
Annie Birkner, jeg elsker — hun er saa mageløs 
sød — komplet Dame — chic i enhver Retning". 
Saa sagde Pa': det er en smuk Pige og af god 
Familie — Penge har hun rigtignok ikke mer 
af end lidt Pilleri — (Afbrydende sig, flov.) ja undskyld, 
men Pa' — 

Fru Birkner. 
Ja, Deres Hr. Fader er Forretningsmand. 

Nandrup 
Netop! Pa er uhyre klog, han kender 
Børsen som sin lille Tabel, han er en Smule 
gammeldags, og saa er han saadan mere engelsk, 
mens jeg er fransk: jeg har været i Paris, Frue, 
to Aar og dannet mig, det tør jeg sige. Der 
er ingen By som Paris, naar det gælder chic. 
Engang om Aaret tager jeg til Paris, dukker 
mig og kommer op som et komplet nyt Men 
neske. Man véd jo ikke engang, hvad for en 
Stok man skal bære, naar man ikke har været 
i Paris — 

Fru Birkner. 
Naa, men Deres Hr. Fader syntes altsaa — 

Nandrup. 
Ja, Pa sagde: du kan gærne gifte dig — 
du har gjort saamange Dumheder, at det ikke 

havde overrasket mig, om du var stukket af 
med en Sangerinde. ^Afbrydende sig.) Ja, Frue, De 
forstaar — 

Fru Birkner. 
Fuldkommen. 

Nandrup. 
Frue, jeg véd, De er en komplet Verdens- 
dame, og til en Dame af Verden kan man sige 
alt. Vi unge Mennesker — 

Fru Birkner 

afbrydende. 

Hvor gammel er De? 

Nandrup. 
To og tredve — vi maa leve — vi maa 
have Erfaring. Og naturligvis den koster. Ja, 
jeg mener: Morskaben kan drives for vidt. 

Fru Birkner. 
Det kan den. Altsaa, De kommer efter 
Deres Hr. Faders Ønske. 

Nandrup. 
Pa sagde : Gift dig jo før jo heller, jeg skal 
etablere dig. 

Fru Birkner. 
Ja» y^% paaskønner naturligvis den korrekte 
Form, i hvilken Deres Henvendelse til mig sker. 

Nandri/p 

afbrydende. 

Netop: den korrekte Form! For ser De, 
jeg elsker nu det Franske — jeg læser uhyre 
meget Fransk — de bedste Bøger — Belot 
for Eksempel — ogsaa Revue des deux mondes, 
men sjældnere — og jeg har altid tænkt, jeg 
vilde gifte mig paa Fransk — naar det første 
graa Haar var kommet Det Korrekte synes 
jeg er som Franskmændene gør, at henvende 
sig først til Forældrene. Derfor har jeg ikke 
fulgt den danske Skik at fri til den unge Dame 
selv. 

Fru Birkner. 

Men nu vil De maaske ogsaa, at jeg skal 
tale med min Datter.?^ 

Nandrup. 
Ja, ærligt talt, vilde det være mig behage- 
ligt. Og helst endnu idag. Ser De, jeg véd, 
at Frøken Annie skal paa Karneval — hele min 
Familie skal ogsaa derud — og saa havde Pa' 
og j^g tænkt at fejre Forlovelsen derude ved et 
Glas Champagne. Det vilde være ganske origi- 
nalt. Vi har altid Kabinet reserveret i Restaura- 
tionen. Saa maa De, Frue, ogsaa være med. 

Fru Birkner. 
Jeg har slet ikke tænkt at gaa paa Karneval. 

Nandrup. 
Nej, jeg véd det^ men jeg har tilladt mig at 
tage denne Billet med, hvis Fruen vilde be- 
nytte den. 

Fru BiRKNER. 
Tak! Det er meget opmærksomt. Ja, hvis 
Annie skulde bestemme sig uden Betænkning, 
hvad jeg næppe tror — 

Nandrup. 
Jeg haaber det. Hvis hun elsker mig, saa 
behøver hun ingen Betænkningstid. Og endnu 
maa jeg sige Dem det: (Med Anstrængeise.) Jeg vil 
skatte uhyre højt den Lykke ved saa nært et 
Familiebaand at knyttes til Dem; ingen Dame 
kan jeg naére større Respekt for, omend Deres 
Ungdom og Skønhed vanskeligt tillader mig helt 
sønlige Følelser. 

Fru Birkner. 
Det er altfor smigrende. — Der kommer vist 
Annie hjem. 

Nandrup. 
Saa vil jeg gaa. Jeg lægger Sagen i Deres 
Hænder. Pa' bad mig hilse saamange Gange. 

Fru Birkner. 
Tak, jeg beder Dem ogsaa hilse. 

OTTENDE SCENE. 

De Forrige. Annie og Euse kommer fra Entréen. 

Annie. 
Goddag, *Hr. Nandrup, De er her og ikke 
paa Isen. 

Elise. 
Vi ventede Dem til Frangaise. 

Nandrup. 
Jeg vilde have tabt uhyre meget, hvis jeg 
ikke havde havt den Lykke at underholde Fru 
Birkner. Jeg har den Ære at anbefale mig. 

Elise. 
Vi ses iaften. 

Nandrup. 
Det haaber j^g. Damerne vil vel ikke betro 
mig Deres Dragt. 

Elise. 
Jeg skal saamænd være Jockeypige. 

Nandrup. 
Aa — det bliver magnifikt. (Th Annie.) Og 
De, Frøken? 

Annie. 
Jeg fortæller det ikke. 

Nandrup. 
Jeg skal nok kende Dem. Farvel, Frue! 
Farvel! 

Han gaar ud af Entréderen. 

Elise. 
Kom saa, Annie, lad os gaa ind og prøve 
Dragterne! Vi vil have dem paa til Middag. 

Fru Birkner. 
Gaa du kun først, Elise, jeg vil sige et Par 
Ord til Annie. 

Elise. 
Lad det nu ikke vare for længe! 

Hun gaar ud af Doren tilhøjre. 

Annie. 
Vil du mig noget. Mor? 

Fru Birkner. 
Ja, sæt dig lidt ned, jeg har noget alvorligt 
at tale med dig om. 

Annie. 
Aa, maa jeg ikke være fri. Mor! Er det 
Husholdning eller Penge? Ikke idag, hvad? Jeg 
faar altid Hovedpine, naar vi taler alvorligt. 

Fru Birkner. 
Naa, naal Plejer jeg at plage dig saa slemt? 
Det er ikke saa forfærdeligt alvorligt. 

Annie 

pludselig. 

Det er da ikke et Frieri. Du ser ganske 
ud som den Dag, den lange Telegrafist havde 
friet. Er det rigtigt? 

4* 

Fru Birkner. 
Ja! 

Annie 

ivrig. 

Hvem er det, Mor? 

Fru Birkner. 
Kan du ikke gætte? 

Annie. 
Er det? — Nej! 

Fru Birkner. 
Hvem? 

Annie. 
Nej, sig mig det I 

Fru Birkner. 
Det er den unge Mand, der nu gik herfra. 

Annie 

skudet. 

Nandrup ! 

Fru Birkner. 
Hvem troede du? 

Annie. 
Aa, ingen, ingen — jeg vidste ikke. Nej 
har Hans Nandrup — Hansemand — Duftvaude- 
villen friet til mig — det var da morsomt. Naa, 
hvor de andre vil blive misundelige ! 

Fru Birkner. 
Tror du det? 

Annie. 
Ja, han er jo nok en Nar, og han ^x for 
gal at danse med — men flot er han da, og 
han sidder godt til Hest. Og saa er han jo 
rig-rig — det véd vi da nok. 

Fru Birkner 

iagttagende hende. 

Han har mindst en Million i Vente. 

Annie. 
En Million — det er ikke saa ueffent! Jeg 
kunde da føre Hus i Kjøbenhavn, som lod sig 
se! — Naa, jeg vil forresten slet ikke have ham! 

Fru Birkner 

glad. 

Vil du ikke ! Du er sød, min egen lille Pige. 

Annie. 
Men Louise og Henriette vilde ærgre sig — 
og Elise da, Elise! — Du kan tro, det er En, 
som vilde inklinere for en Million. 

Fru Birkner. 
Du vil da ikke fortælle det til nogen! 

Annie. 
Bare betro det til en eneste. (Leende.) Saa 
løber det nok videre. 

Fru Birkner. 
Forresten har je^ ikke været rigtig diskret selv. 

Annie. 
Hvordan det, Mor? 

Fru Birkner. 
Da Gerner var her, fortalte jeg ham, at 
Hans Nandrup havde skrevet og bedt mig om 
en Samtale, og saa forstod han straks, hvad der 
var paafærde. 

Annie 

hurtigt 

Hvad sagde han? 

Fru Birkner. 
Vi talte om Nandrup, men han syntes ikke 
om ham, allermindst som Mand for dig. 

Annie. 
Gjorde han ikke! Og han er klog, Mor. 

Fru Birkner. 
Overordentlig klog. Han er et sjældent 
bravt Menneske. 

Annie 

lænende sig ind til hende. 

Du kan godt lide ham, Mor. 
Fru Birkner 

kælende for hende. 

Rigtig godt. Og han holder vist ogsaa af 
— os. 

Annie 

ved hendes Bryst, 

Tror du? Og han vilde slet ikke have, jeg 
skulde gifte mig med Hansemand ? (Xiækkendc hende 
i øret.) Men det vilde du, du vilde være af med 
mig. 

Fru Birkner. 
Ja, Annie, der er ikke bedre Parti her i 
Byen for dig. Husk, vi er snarere fattige end 
rige. 

Annie. 
Aa, ikke fattige. 

Fru Birkner. 
Ja, ikke meget mer. (Lidt forpint.) Din Broder 
August bruger mange Penge. 

Annie. 
Han morer sig nok godt. Mor I 

Fru Birkner. 
Det maa han saa gærne, men han bruger 
lidt for meget. Hør nu, Annie, det, som Nan- 
drup kan tilbyde dig, er et rigt og stort Liv 
alle dine Dage, en sorgfri Eksistens. Jeg tror, 
han er i Grunden skikkelig, han er ikke meget 
begavet, men han — 

Annie. 
Behøver heller ikke at være det. 

Fru Birkner. 
Han er maaske lidt — raa, men, hvis du 
ikke holdt af nogen anden, hvis du gærne vilde 
have dit Eget, jeg véd knap, om jeg burde fra- 
raade dig. Har du rigtig betænkt dig? 

Annie. 
Skal jeg svare lige straks? 

Fru Birkner. 
Han vilde helst have dit Svar iaften paa 
Karnevalet; der vilde den gamle Nandrup dekla- 
rere Forlovelsen med stor Pomp. 

Annie. 
Naa — hvor Folk vilde gjøre store Øjne, 
naar jeg snappede Guldfuglen bort for Næsen af 
dem allesammen. — laften paa Karnevalet. 

Hun nynner en Vals og slaar Takt med Foden. 

Fru Birkner* 
Annie, Annie! Du maa ikke kaste dig hen. 

Annie. 
Nej, sagde den kloge Mand ogsaa det? 

Fru Birkner. 
Hvem ? 

Annie. 
Gerner naturligvis. 

Fru Birkner. 
Ja, du burde maaske tale med ham. 

Annie 

syngende Ordene paa Valsemelodien. 

Synes du, lille Mor, ja det var ikke saa gal 
en Idé. Aa, jeg er i godt Humør. 

Hun gør nogle Dansetrin henad Gulvet. 



NIENDE SCENE. 

De Forrige. August konnmer fra Entréen, Senere Ei.isb. 

August 

seende gnavent paa Annie. 

Hvor du er lystig I 

Annie. 
Og hvor du altid er gnaven — herhjemme 
i alt Fald. Jeg vil sige dig noget, August, naar 
jeg gaar med mine Veninder og møder dig med 
dine — Bekendte, saa kunde du gærne dreje 
ned ad en Sidegade, naar du ser os komme. 
Det er heller ikke videre behageligt for mig, 
naar jeg køber Hansker henne hos Nygaards, 
at den kønne Jomfru ser stivt paa mig, naar jeg 
nævner mit Navn. 

August. 
Maa jeg være fri for det Pjank! Jeg har 
vel Lov at gaa paa Gaden, og du behøver jo 
ikke at købe Hansker samme Sted som jeg. 

Han kaster s'g i en Stol. 

Fru Birkner. 
Er du træt, August? 

August. 
Jeg hænger altid der paa Kontoret. 

Annie. 
Blot det ikke bliver til Brystsyge! Jeg 
synes, du har hostet. 

August. 
Kan du ikke høre op med de dumme Vitser I 

Fru Birkner. 
Naa, naa, min Dreng, bryd dig nu ikke om 
det! Du ser lidt daarlig ud. 

August. 
Ja, jeg er nervøs, utilpas. 

Fru Birkner. 
Mon du ikke kunde have godt af at rejse 
en lille Tur? 

Annie 

ved Deren til højre. 

Lidt til Paris maaske! — Kom snart ind og 
hjælp mig. Mor! 

Hun gaar ud til højre. 

August. 
Det kunde nok tænkes, Mor, at jeg helst 
maatte afsted. 

Fru Birkner. 
Saa maa vi se at faa lidt Penge skrabet 
sammen til dig. 

August. 
Det er sandt, Mor, skulde du ikke lige i 
Øjeblikket have nog-le hundrede Kroner? 

Fru BiRKNER 

forlegen. 

Min kære Dreng, jeg forsikr'er dig, at jeg 
kan næsten ikke selv komme ud af det denne 
Maaned — jeg maa gøre Gæld, du. 

August. 
To hundred Kroner har du vel. 

Fru Birkner. 
Maaske imorgen. 

August. 
Imorgen — ja saa kan vi være over alle 
Bjærge. 

Fru Birkner. 
Hvorfor taler du saa ophidset, August, er 
der noget der piner dig? Betro dig til mig! 
Kan jeg ikke hjælpe dig? 

August. 
Du vil jo ikke — du nægter mig et Par 
hundred Kroner. 

Fru Birkner. 
Naar jeg ikke har dem — 

August. 
Du kan vel skaffe dem. 

Fru Birkner. 
Jeg har før brugt alt for rask for din Skyld. 
Jeg vil saa gærne, du skal nyde din Ungdom; 
men jeg har Pligter mod Annie ogsaa. (Tøvende.) 
Og er du ikke lidt voldsom? 

August. 
Aa, skal jeg have Moral I 

Fru Birkner. 
Nej, nej, slet ikke. Jeg véd, du intet urig- 
tigt gør — du er en Mand og skal ikke plages 
med Fruentimmervrøvl. Men husk blot paa de 
Hensyn, der maa tages til Annie, det lille Skind 
— og for din egen Skyld, kast dig ikke hen i 
noget, der ikke er dig værdigt Skaan dig, plej 
dig bedre — ellers sætter du dit Humør till — 
I maa være glade. Børn, ellers bliver jeg virkelig 
forknyt. Lad mig nu se, min Dreng, at du er 
flink og kæk som da du var lille -=- og imorgen 
skal jeg slaa min største Sparegris itu. — Saa 
nu taler vi ikke mere om det. Der er Elise. 

Elise 

træder ind fra hejre. Hun er klædt i et nedringet cg noget kort 
Jockeykostyme af gult Atlask. 

Naa, hvad synes De! Er jeg pæn? 

Fru Birkner. 
Jo, den sidder godt — det der er af den da. 

Elise. 
Gud, Fru Birkner, synes De virkelig, den 
er altfor dekoUeteret. Det er bare Jomfru Andersen, 
som har været saa uheldig. 

Fru BiRKNER 

leende. 

Jomfru Andersen har ofte det samme Uheld. 
Naa, nu vil jeg ind til Annie. 

Fru Birkner gaar ud til højre. 

Elise. 
Du beundrer mig ikke? 

August. 
Hvor nøgen du er I 

Elise. 
Fy, hvor du taler! Det er bare Jalousi. 

August. 
Ja, det er det. Kys mig! 

. Elise. 
Slip mig, er du gal I Der kan komme nogen. 

August. 
Du undgaar mig i den sidste Tid. 

Elise. 
Aldeles ikke, men det er ikke saa nemt 

at slippe fra Tante. (Liggende med halvlukkede Øjne i 

en Lænestol.) Hvorfor vildc du ikkc deklarere For- 
lovelsen den Gang, jeg vilde? 

August. 
Jeg syntes, vi skulde prøve om vi passede 
for hinanden? 

Elise. 
Ja, Behageligheder uden Pligter — det er dit 
Valgsprog. 

August. 
Og nu vil du ikke. 

Elise. 
Jo saasnart du kan gifte dig. 



Gid 

iaften. 


jeg kunde 


August. 
gifte mig 

Elise. 

leende. 


med 


dig 


straks — 


Paa Karneval I 


— Hvad Tid kommer du? 


Jeg 


August. 
kommer ikke. 









Elise. 
Ikke og min Præsent! Armbaandet, du 
havde lovet mig. 

August. 
Det var paa Betingelser, véd du. 

Elise. 
Dem skal jeg holde. 

August. 
Du vil komme op til mig iaften! Efter 
Karnevalet? 

Elise. 
Nej I Inden Karnevalet. Jeg har lovet at 
komme i min Dragt, ikke andet. Men du vil 
søge Udflugter. 

August. 
Det var ikke min Mening. 

Elise. 
Men det var min. Vil du — Ja eller Nej? 

August. 
Jeg vil. 

Elise. 
Og Armbaandet? 

August. 
Skal jeg hæfte om din Arm. 

Elise. 
Kys min Haand, du er sød! 

Han kysser hende paa Armen, i det Samme gaar Entré- 
døren op for Mengel. 

TIENDE SCENE. 

DeForrigb Mengbi. kommer fra Entréen. Senere efterhaanden Gbknbk, 
Fru BiRtcNER, Annib og Olinb. 

Mengel. 
Aa, undskyld I Gratulerer ærbødigst. 

Elise. 
Hvad gratulerer De til? 

Mengel. 
Til denne charmante Dragt. Hvilken him- 
melsk Aabenbaring! Ja, hvad siger ikke Goethe! 

Elise. 
Siger han noget om mig? 

Mengel. 

Den store Digter har skrevet : Den Skønhed 

man i sin Ungdom forgæves ønsker, skænker 

Alderdommen En i al dens Fylde. — I al dens 

Fylde! Jeg har ønsket Dem i hele min Ungdom. 

Elise. 
Inden jeg blev født. Hvis jeg ikke vidste, 
hvilken alvorlig Mand De er, vilde jeg maaske 
tvivle paa Deres Ord. 

Mengel. 
Jeg forsikrer Dem : mit Ideal har altid været : 
en ung smuk Dame i Jockeydragt. Ud over 
dette har jeg ikke kunnet tænke. 

Elise. 
Og De har aldrig set Deres Ideal virke- 
liggjort? 

Mengel. 
Undertiden paa Theatret har jeg set hulde 
Feer svæve mig forbi — men saa langt, saa 
langt borte. Denne Nærhed griber mig. 

August. 
Ja, De ser virkelig ganske angreben ud. 

Elise. 
De synes altsaa Dragten, klæder mig. 

Mengel. 
Nej, De klæder Dragten. Skønhed i al 
dens Fylde ! Jeg synes, jeg først idag rigtig ser, 
hvor smuk De er. 

Elise. 
Saa glem det ikke I 

Mengel. 
Der er ingen Fare. Jeg er desværre ge- 
raadet i den Alder, hvor man husker og ikke 
haaber. 

Elise. 
Aa, haabe har man altid Lov til. 

August. 
De er da ikke helt Jeronimus endnu. 

Kærlighed. 5 

Mengel. 
Tak, unge* Mand, De trøster mig saa kær- 
ligt. Jeg er ingen Pessimist; tværtimod, jeg 
synes, Livet er godt — og man har det kun 
én Gang, det gælder da at benytte det. 

Gerner. 

som er kommen fra Entréen, hilsende. 

Paa den rette Maade, ja. 

Mengel. 
Kender du den rette? 

Gerner. 
Nej, jeg vilde netop høre, hvori den be- 
staar. Hvad mener De, Hr. Birkner? 

August. 
Man skal more sig saa godt og længe 
man kan. 

Mengel. 
Ganske sandt. 

Elise. 
Aldeles rigtigt. 

Gerner. 
Og hvad er den sande Morskab? (TU Mengd.) 
Nu du først. 

Mengel. 
At elske. 

Gerner. 
Hvor poetisk I 

August. 
At bruge mange Penge! 

Gerner. 
Hvor praktisk. Og De Frøken? 

Elise. 
At elske En, der bruger mange Penge. 

Mengel. 
Bravo I 

Gerner. 
Det er praktisk Poesi. 

Elise. 
Men nu De, Hr. Advokat, hvad morer De 
Dem med? 

Gerner. 
Jeg morer mig slet ikke. Morskaben er 
løbet fra mig, og jeg kan ikke indhente den. 

Mengel. 
Tro ham ikke. Frøken, han er ærgerrig. 
Han er begyndt at føre politiske Processer — 
det er Vejen til Rigsdagen eller den ligefremme 
Fordærv, Du ender, Gud hjælpe mig, med at 
være imod Regeringen, saa kan du ligesaa gærne 
straks lukke Butiken. 

5* 

Gerner. 
Men du selv, jeg synes, du engang var liberal. 

Mengel. 
Jeg! Jeg har én Politik, den hedder: min 
OljemøUe eller hundredtusind Kroner om Aaret. 

Elise. 
Det lyder som Titlen paa en Vaudeville. 

Mengel. 
Nej, det er ikke Scenens Blændværk, det 
er den rene Virkelighed. Véd De, hvad Told 
er, Frøken? 

Elise. 
Det er vist noget, vi betaler. 

Mengel. 
Uforligneligt svaret : den hele politiske Øko- 
nomi klaret i et Nu. 

Fru Birkner 

kommer fra højre. 

Goddag, mine Herrer I (Der hilses.) Hvad er det. 
De diskuterer? 

Mengel. 
Det er min Politik. 

Fru Birkner. 
Har De nogen? 

Mengel. 
En fortrinlig. 

Elise. 
Fortæl nu rigtig! 

Mengel. 
Hør dal I dette velsignede lille Land har 
den vise Lovgiver bestemt, at alle dets Beboere 
skal betale hver Draabe Olje, de bruger, meget 
dyrere end de behøver. Og der er lagt stor 
Skat paa Olje og sat talrige Embedsmænd til at 
passe paa, at ingen slipper ind over Grænsen 
med billig Olje. Forsøger et uværdigt Menneske 
derpaa, kommer han straks i Tugthuset. Des- 
formedelst kan jeg lave Olje til den Pris, jeg 
mener passende for mine kære Landsmænd: det 
vil sige den, som giver mig mindst hundred- 
tusind Kroner om Aaret. 

Elise. 
Er det virkelig sandt? 

Gerner. 
Saa omtrent ja. 

August 

til Elise. 

Mener De de hundredtusind .^^ 

Mengel. 
Jeg praler ikke dermed. Jeg skylder ikke 
min egen Fortjeneste denne lille Understøttelse, 
men kun dette Lands høje Lovgivning i dens 
uransagelige Visdom. 

Gerner. 
Og din Politik? 

Mexgel. 
Min Pdlitik! Jeg slutter mig til enhver Re- 
gering, der beskytter min OljemøUe, Højre, 
Venstre, reaktionær eller radikal — beskytter de 
Møllen, bliver jeg dem tro til min sidste Olje. 
Den Politik skriver mig ind i Skattebogen paa 
et højt Sted. 

Elise. 
Jeg forstaar mig ellers ikke paa Politik, men 
den kan jeg da forstaa. 

August. 
Den paa de hundredtusind. 

Mengel. 
Synes De ikke om den.? 

August. 
Jeg! Politik er mig rasende ligegyldig, 
men jeg havde bare Lyst til at slaa Hovedet 
itu paa Dem og tage Deres Oljemølle. 

Fru Birkner. 
Men August dogl 

August. 
Det er jo Spøg. 

Og saadan yndig, gemytlig Spøg, saa Hjærtet 
hopper i Livet paa En af bare Gammen. 

Elise 

til Mengel. 

Sæt Dem her hos mig i Sofaen og bryd 
Dem ikke om den — Socialist. 

De fortsætter Samtalen. August sidder for sig selv i en Krog. 

Fru Birkner 

til Gerner. 

De synes nok ikke om Mengels Politik. 

Gerner. 
Ærligt talt finder jeg ham lidt irriterende. 

Fru Birkner. 
Mig behager han heller ikke mer — De 
tager mig snart rent bort fra alt mit Gamle. 

Gerner. 
Kunde jeg blot! 

Fru Birkner. 
Og De spørger ikke om Frieriet. 

Gerner. 
Hvad svarede hun? 

Fru Birkner. 
Jeg haaber: Nej; men naturligvis fristes 
Barnet af den Overflod, der vilde omgive hende. 

Luksus spiller jo en stor Rolle for hendes Ven- 
inder — og tildels for hende selv. 

Gerner. 
Hun maa ikke. 

Fru Birkner. 
Helt bestemt erklærede hun sig ikke — og 
Nandrups vilde deklarere Forlovelsen iaften paa 

Karnevalet. 

Gerner. 

Lad hende hellere blive hjemme end gaa 
med denne nedringede Jockey! 

Fru Birkner 

ser paa ham. 

Iaften — blive hjemme? 
Gerner 

hurug. 

Nej, det er sandt. Lad hende gaa paa 
Karneval iaften! 

Fru Birkner. 
Men jeg burde maaske tage med. 

Gerner. 
Nej! De maa ikke. Sig, De ikke vil! 

AxMB kcmmer fra højre i italiensk Bondepigekostyme. 

Fru Birkner. 
Tys, der er hun! 

Elise. 
Aa, er du der! Hvor nydelig du er! 

Fru Birkner. 
Du er rigtig pæn! 

Elise. 
Nej hvad siger Herrerne? Se nu paa os, 
hvem der er pænest! 

Annib og Elisb staa ved Siden af hinanden. 

Mengel. 
Med Fare for at krænke Frøken Birkner, 
maa jeg som Paris tilkende Frøken Holden 
Skønhedsæblet. (Tii August.) Nu De, unge Spøge- 
fugl? 

August 

gnavent 

Da den ene Dame er min Søster, foretræk- 
ker jeg naturligvis den anden. 

Annie 

til Gerner. 

Og- De? 

Gerner. 
Jeg egner mig ikke til Dommer, kun til Ad- 
vokat, men jeg vil forsvare Frøken Annies Dragt 
for hele Verden. 

Elise. 
Og min? 

Gerner 

bukkende. 

Den vil jeg ikke angribe, da jeg jkke har 
den Ære at være i Slægt med Dem. 

Mengel. 
Filister! 

Oline 

kommer fra Spisestuen og gaar over Gulvet med nedslagne Øjne 
ta Fru Birkner. 

Der er rettet an. 

Fru Birkner. 
Saa gaar vi til Bords. 

Mengel 

til Vlise. 
Lyksaliggør en OljemøUer og (Pegende paa Oemcr ) 

se ikke til den Kant! 

Alle sætter sig i Bevægelse mod Spisestuen. 
Tæppet falder. 

Gerners Arbejdsværelse. Svære Mobler i visne Farver. 
Et langt Skrivebord midt i Stuen, bag og ved Siden af det 
Lænestole, foran det Chaiselongue. Reoler og Brevskab ved 
Væggene. I Baggrunden Dør til Entréen, til venstre Dør 
til Lejligheden. Der er tændt Lamper. En Buket paa 
Bordet. Ild i Kakkelovnen. 



FØRSTE SCENE. 

Annib kommer løbende fra Entrédøren, som hun har slaaet op med stor 
Hast og sætter sig midt paa Chaiselongueu. Hun er i Kamevalsdragt 
under en vid Vinterkaabe. Straks efter Gbrnbr i stærk Bevægelse. 

Gerner 

heftigt. 

Ja, Frøken, nu er De kommen ind, men De 
maa gaa igen. 

Annie 

leende. 

Hvorfor det? 

Gerner. 
Det er en Kaprice, en lidt forkælet ung 
Dames Indfald, men det gaar ikke an. 

Annie 

bedende. 

Jeg skal straks gaa, men jeg vil sidde lidt 
og jeg vil tale lidt med Dem. Aa, hvor her er 

^ySS^^^S^ ^S ^^^^ ^S yndigt I (Hun lader Kaabeu glide 

af sig.) Man kunde tro, at der var ventet nogen her. 

Gerner. 
Ja, det er mig, min gamle Pige har ventet. 

Annie. 
Se, hvad er det for en Buket! Er den og- 
saa fra Deres gamle Pige til Dem? 

Gerner. 
Nej, den er kommet for sent. Dén skulde 
været med til Middag. 

Annie 

straalcnde. 

Aa ! (Hun tager denj Hvor den er fortryllende ! 
Er den nu i de rette Hænder ? 

Gerner 

ser lidt forbaNset paa hende, smilende. 

Den kunde ikke komme i smukkere. — 
Men nu maa De straks afsted 1 

Annie. 
Ikke nu, ikke nul Tilstaa, at De er for- 
skrækket! Det er en ren Bortførelse. Jeg til- 
byder Dem at køre Dem hjem i min Vogn 

(Leende.) — Og vips smutter jeg med op ad 
Trapperne istedetfor pænt at sige Farvel og 
køre til Karneval. 

Gerner. 
De kommer for sent derud. 

Annie. 
Nej! Det er meget for tidligt. 

Gerner. 
Men De skal hente Frøken Holden. 

Annie. 
Aa, hun er kørt hen for at blive friseret. 
Det tager lang Tid. 

Gerner. 
Jamen I De kan ikke blive her. 

Annie. 
Hvorfor? Fordi det er upassende. 

Gerner. 
Netop! De kan ikke aflægge mig Besøg 
om Aftenen. 

Annie. 
De plejer jo at sige, at De er en gammel 
Mand mod mig. 

Gerner. 
Ikke gammel nok dertil. Og hvis det endda 
var med Deres Moders Tilladelse. 

Annie. 
Det er det — næsten. Mor vilde tillade 
det, forsikrer jeg Dem. Hun har den største 
Tillid til Dem og — til sin Datter. Sæt Dem 
nu ned og hør paa mig. De kan dog ikke 
kaste mig ned ad Trapperne. 

Gerner. 
Men hvad er det egentligt for et Indfald ? 

Annie. 
Et meget fornuftigt og adstadigt Indfald. 
Det er et meget alvorligt Besøg, et Forretnings- 
besøg. Jeg kommer for at konsulere Hr. Advo- 
katen. 

Gerner. 

Jeg er ikke til Deres Tjeneste. 

Annie. 
Hvad for noget? 

Gerner. 
Min Konsultationstid er mellem ni og tolv. 

Annie. 
Saa sent, og den er kun lidt over otte nu. 
Jaja, saa maa jeg vente. 

Hun strækker sig i Chaiselonguen. 

Gerner. 
Nej men Frøken, det er om Morgenen. 

Annie. 
Aa! Det bliver endnu længer at vente. 

Gerner. 
Jamen Frøken Annie dog! 

Annie 

strækkende Buketten imod ham og leende. 

Lad disse Blomsters blide Duft formilde Dem I 
(Alvorligt.) Hør nu roligt paa mig, Gerner! 

Gerner. 
Nu ja da — har De virkeligt noget paa 
Hjærtet? 

Annie. 
Endelig bliver De klog pg god igen. Nu 
har De spildt et helt Kvarter med unyttig Tale. 
Til Sagen altsaa! 

Gerner. 
De har Ordet. Altsaa? 

Annie. 
Altsaa: Jeg vil spørge Dem til Raads i et 
meget vigtigt Anliggende. Der er En, der har 
friet til mig. 

Gerner. 
Vel. 

Annie. 
Det gør ikke synderligt Indtryk paa Dem. 

Gerner. 
Jeg finder intet mærkeligt i, at en Mand 
frier til Dem. 

Annie. 
Tusind Takl Det var næsten for galant 
Svar af en Advokat. 

Gerner. 
Til Sagen, Frøken, hvad ønsker De af mig? 

Annie. 
Et Raad: skal jeg gifte mig eller skal jeg 
ikke gifte mig.? 

Gerner. 
Hvor kan jeg svare derpaa, naar jeg hverken 
véd, om De holder af Deres Frier, eller hvem 
det er? 

Annie. 
Er det nødvendigt, at en ung Pige holder 
meget, uhyre meget af den Mand, hun gifter sig 
med? . 

Gerner. 
Det er heldigt — endogsaa lykkeligt, naar 
hun gør det; men det er ikke nødvendigt. 

Annie. 
Man kan altsaa hjælpe sig foruden — skal 
vi sige: Kærlighed. 

Gerner. 
Det er ikke usædvanligt. 

Annie. 
Undskyld, men jeg har aldrig vidst, at en 

Advokat skulde svare som Oraklet i Delfi : kort, 
men tvetydigt. 

Gerner. 
De spørger mig jo ikke om noget. 

Annie. 
Tilstaa, De brænder af Nysgerrighed efter 
at erfare, hvem den omhandlede Genstand er! 

Gerner 

træt. 

Velan, jeg brænder. 

Annie 

nynnende. 

Paa mit Hjærtes Skorsten brænder en har- 
pikset Elskovsbrand. 

Gerner. 
Til Sagen, til Sagen I Husk, jeg er nysgerrig. 

Annie. 
For De véd slet ikke Besked. 

Gerner. 
Nej, hvor i al Verden skulde jeg vide det fra? 

Annie. 
Tør Advokater ogsaa lyve? 

Gerner. 
I Sagens Interesse: ja. 

Annie. 
De lyver altsaa. 

Kærlighed. 6 

Gerner 

utaalmodig. 

Nej, men i Pokkers Skind og Ben, Frøken! 

Annie. 
Anklagedel Ingen Banden og Sværgen for 
Retten! Tør De se mig stivt i Øjnene og sige, 
at De ikke véd, hvem det er — 

Gerner. 
Jeg vil ikke se Dem stivt i Øjnene, jeg vil 
sige Dem, at jeg begynder at blive vred. 

Annie. 

slaar om. 

Aa nej, bliv ikke vred. Men De véd jo 
godt, at det er den unge Nandrup. 

Gerner. 
Javel, saa véd jeg det, og hvad saa mer? 

Annie 

bedrøvet. 

Aa nej, vær ikke uhøflig mod mig, jeg 
mener det jo alvorligt. 

Gerner. 
Men hvordan da.?* 

Annie, 
De skal raade mig: skal jeg gifte mig med 
ham.?* 

Gerner. 
Hvor kan jeg raade Dem! Det er Deres 
Moder, De maa spørge, hvis De ikke kan raade 
Dem selv. 

Annie 

tvingende Graaden. 

Min Mor stiller mig ganske frit. Jeg har 
søgt til Dem, fordi jeg gærne vilde høre Deres 
Mening om — ham og om et Ægteskab med 
ham, fordi jeg ingen kender, som jeg heller vil 
rette mig efter — og fordi jeg troede, at De 
holdt saa meget af mig, at De vilde svare mig 
venligt. Jeg har taget fejl, men hvad galt der 
end kan være i mit sene Besøg, saa skal De 
vide, at jeg maatte tale med Dem netop iaften, 
at det maatte ske her, da det ikke var muligt 
hjemme mellem alle de andre, og derfor kom 
jeg herop og har teet mig kryere end jeg burde. 
Nu har jeg vel ved min taabelige Opførsel for- 
spildt den Velvilje, De ellers maaske vilde vist 
mig. (Rejsende sig.) Jeg skal gaa min Vej. 

Gerner. 
Vær nu ikke krænket! Jeg har ikke villet 
saare Dem. Jeg beder Dem blive nogle Øje- 
blikke endnu. 

Annie 

glad. 

De vil tale med mig? 

6* 

Digitized by VjOOQIC 



84 

Gerner. 
Jeg har kun nogle faa Ord at sige Dem? 

Annie 

svagt smilende. 

Altsaa til Sagen! 

Gerner. 
Jeg synes ikke om ham. Han duer til ingen- 
ting. Et tomt Hoved, en ussel Opdragelse og 
megen Raahed under en ganske utilstrækkelig 
Pli. Der skal ikke skrabes meget bort, inden 
man kommer til Staldkarlen. 

Annie. 
Altsaa skal jeg ikke gifte mig med ham? 

Gerner. 
Ser De ikke selv ganske saaledes paa ham ? 

Annie. 
Nej, det kan jeg ikke. En ung Pige som 
jeg ser en hel Del saadanne Fyre, der vist er 
temmelig raa — men vi træffer saa faa dannede 
Mænd at sammenligne dem med. Alligevel, jeg 
tror nok, jeg kan faa det rette Kig paa ham. 
(Smilende.) Altsaa faar Hansemand en Kurv. 

Gerner. 

Vent dog I Paa den anden Side: han er 

Millionær, ikke uhæderlig, ikke helt dum. Han 

vil bevare sin store Formue uden at tilsmudse 

sit Navn : han byder Dem altsaa en rig og efter 

vore Forhold stor Eksistens, hvor De vil kunne 
faa alt det, som i det Hele kan haves i dette 

Land. 

Annie. 

Nu talte Advokaten. 

Gerner. 
Nej, ogsaa Vennen. Hvis De ikke holder 
af nogen, og hvis De ikke tror, De let vil fatte 
en stærk Tilbøjelighed eller — skal vi sige: 
Kærlighed, saa er dette Parti vanskeligt at vrage. 
De fleste unge Piger vilde vist ikke betænke sig, 
naar de ikke var forelskede i en anden. Deres 
Tvivlraadighed gør Dem Ære. 

Annie. 
Men — om jeg holdt af en anden? 

Gerner. 
Saa for Himlens Skyld — nej for Livets 
Skyld: aldrig! 

Annie. 
Men — om den anden ikke holdt af mig? 

Gerner. 
Det véd De sikkert helt vel, hvad De skal 

tro om. 

Annie 

langsomt. 

Jeg er ikke sikker. Jeg kunde tænke mig 
Grunde, Hensyn, som bevirkede, at han holdt sig 
tilbage. 

Gerner. 
Ja det. Frøken, det kan da jeg ikke have 
mindste Anelse om. 

Annie 

sagte. 

Ikke? 

Gerner. 

smilende. 

Nej! Her kan je«: ikke gætte! (Han ser op, og 

deres Øjne medes; han fortsætter forbavset, men yderst bestemt.) Jcg 

har ikke ringeste Anelse derom. 

Annie 

stivt 

Sig mig: var den Buket virkelig bestemt 

for mig? 

Gerner. 

Naar De spørger saa alvorligt — nej, den 

var til Deres Fru Moder. 

Annie 

tonløst. 
Til Mor! (Hun lader den glide ned paa Bordet og samler 
ICaaben om sig, i det Samme hører man, det ringer.) Min Gud, . dcr 

kommer nogen! Jeg vil ikke ses her. 

Gerner. 
Det skal De heller ikke. Vær blot rolig. 
Der kommer ingen ind, før jeg selv lukker op. 

Annie. 
Men Pigen? 

Gerner. 

Hun er ikke hjemme. (Han aabner Døren til Side- 
værelset.) Gaa herind et Øjeblik! Jeg skaffer 
straks Passagen fri eller kommer og leder Dem 
ud gennem Entréen. Kom I 

Annie gaar ud til venstre. Gbrnbr gaar ud gennem 
Entrédøren, som han lader staa aaben. Man ser 
ham i den oplyste Entré lukke Døren til Trappen 
op og August komme ind. 



ANDEN SCENE. 

Gernek. August. 

Gerner. 
Vær saa god I Kom indenfor I 

August. 
Undskyld, hvis jeg kommer til Ulejlighed! 

Gerner. 
Bevares i 

August. 
Men jeg vilde gærné et Par Minuter lægge 
Beslag paa Deres Tid — et Forretningsanliggende. 

Gerner. 
Ærligt talt, saa skal jeg ud i Aften, saa 
hvis det passede Dem imorgen Formiddag for 
Eksempel. 

August. 
Jeg vilde sætte overordentlig Pris paa at 

tale med Dem i Aften og skal blot stjæle to 
Minuter fra Dem. 

Gerner. 
Jeg er til Deres Tjeneste. 

De sætter sig ved Bordet. 

August. 
Jeg tør betragte Dem som en Ven af 
Familien. 

Gerner. 
Ganske sikkert. 

August. 
Og jeg tør maaske regne paa lidt Velvilje 
ogsaa overfor mig, Familiens mindst elskværdige 
Medlem — lad mig sige rent ud: den forlorne 
Søn. 

Gerner. 
Aa, hvilket Ord! 

August. 
Det rigtige, forsikrer jeg Dem. — Naa rent 
ud af Posen, Hr. Advokat : De véd, hvordan 
unge Mennesker lever. 

Gerner. 
Saa nogenledes. 

August. 

Lidt over Evne. Naar man som jeg har en 

Skilling i Baghaanden — jeg har jo en 

lille Arv — saa bliver det aldrig videre slemt: 

men der kan være Ebbe og der kan være Flod, 

Og lige nu i Aften er der Ebbe. Alt er løbet 
bort mellem Fingrene paa mig. 

Gerner. 
Jeg vil med Fornøjelse være Dem til Tjeneste, 
hvis det drejer sig om en Ubetydelighed. 

August. 
Tusind Tak! Ja jeg vidste jo nok, jeg hen- 
^ vendte mig til den Rette. Men saa ganske ube- 
tydeligt er det nu ikke — et Par tusind Kroner. 

Gerner. 
Et Par Tusind! Sandelig om jeg har saa 
meget liggende. Men hvordan Pokker kan De 
behøve saa mange Penge i Aften? 

August. 
Ja, det er en Veksel, jeg skal indfri. 

Gerner. 

ser paa ham. 

laften? 

August. 

Nej, den er forfalden idag, men jeg havde 
ikke Pengene liggende; jeg havde glemt den 
hele Historie, og jeg vilde nødig plage min 
Moder, som altid er saa brillant overfor mig. 
Men Fruentimmer bliver jo straks angst, bare 
de hører Ordet Veksel. Og Penge er saa dyre 
for Øjeblikket, og mine Remisser, mine Rente- 
penge gaar ikke ind for det Første. 

Gerner. 
Det er akkurat, at jeg kan hjælpe Dem 
med saa stor en Sum imorgen. 

August. 
Jeg saa helst iaften — en Anvisning blot — 
jeg kan klare det paa Qorten Dage. Ja, De maa 
tro mig lidt letsindig, lidt ubesindig, maaske 
taktløs, fordi jeg retter saa dristig en Anmod- 
ning til Dem, men der kan komme Øjeblikke,' 
hvor Ressourcerne pludselig slipper op, og i 
saadant Øjebliks Forvirring henvender man sig 
til en halvt Fremmed, som man tror vil forstaa 
den uhyggelige Situation. 

Gerner. 
Jeg forstaar Dem ganske. Og jeg er slet 
ikke forbavset over, at De kommer til mig; jeg 
vil gærne hjælpe Dem, saavidt min Evne tillader. 
Men én Ting ønskede jeg til Gengæld, Hr. 
Birkncrl 

August. 
Og det er, Hr. Advokat.?^ 

Gerner. 
Fuld Fortrolighed fra Deres Side; nøjagtig 
Oplysning om, hvordan De sidder i det. 

August. 
Sidder i det! Puh! — Jeg stikker fast i 
dette Øjeblik. 

Gerner. 
Nej — tænk Dem oml De har vist en hel 
Del Gæld. 

August. 
Naturligvis; det har alle unge Mennesker. 
Himlen maa vide, hvormeget jeg skylder min 
Skrædder. 

Gerner. 
Aa, Skræderen ved det nok selv. Og ellers? 

August. 
Saa har jeg min Grosserer. 

Gerner. 
Grosserer } 

August. 
Min Aagerkarl begribeligvis. 

Gerner. 
Javel 1 Han er rimeligvis dyr. 

August. 
Fyrretyve Procent. Men det er en meget 
proper Behandling. 

Gerner. 
Hum, hum! Kort og godt, hvormeget kan 
det altsammen blive til? 

August. 
Det er ikke godt at sige. 

Gerner. 
Jo, gør det op! Og kom saa op til mig 
imorgen Formiddag med det Hele, Rub og Stub, 
saa vil jeg se at klare Dem ud af det altsammen. 

August 

stivt. 

Ja, Tak skal De have, det kan jeg jo tænke 
over. Jeg takker Dem ret meget for Deres 
Venlighed. 

De rejser sig begge. 

Gerner. 
Intet at takke for. Jeg er, som De før 
sagde, en Ven af Deres Familie, og jeg er ikke 
saa gammel, at jeg ikke vil forstaa et ungt 
Menneskes Ubesindighed, men for at denne ikke 
skal sætte vilde Skud, maa den kappes i Tide. 

(Han lægger Haanden paa Augusts Skulder, venligt.) Kom Op 

imorgen, Birkner, og vær en fornuftig Fyr! 
August 

stivt. 

Jeg paaskønner særdeles Deres Venlighed. 

(Han gaar imod Døren og vender om.) Men de Par Tusind 

Kroner, jeg nødvendigvis skulde bruge iaften? 
Gerner 

lidt utaalmodigt. 

Bruge iaften I Hvordan, til hvad? Det er 
mig uforstaaeligt. Hvad skal De bruge dem til.?* 

August 

br&sigt. 

Jaja, saa kan jeg undvære dem — og vist 
ogsaa Deres Hjælp, Hr. Højesteretssagfører 

Gerner. 
Tal rent ud af Posen, Mand, saa skal jeg 
hjælpe Dem I 

August. 
Saavidt jeg erindrer, er De ikke min For- 
mynder, vel? Jeg har den Ære at hilse paa 
Dem. 

Gerner. 
Naa, som De behager. 

August. 

gaar mod Døren, lukker op, men vender tilbage. 

Nej, jeg har Uret. De er en Gentleman, 
Hr. Advokat, jeg beder Dem om Forladelse — 

Gerner 

koldt. 

Bevares. 

August. 
Men hør en Gang: kunde De ikke laane 
mig blot tohundred Kroner iaften. Imellem os 
sagt — det er til en lille Pige. 

Gerner. 

Naa SaadanI (Han tager Pengene fra en Skuffe i Skrivebordet.) 

Vær saa god I Her er tohundred Kroner. 

August. 
Tusind Takl Om et Par Dage bringer jeg 
dem. Farvel I 

Gerner. 
Farvel I 

August. 
Jeg hjælper mig selv ud. 

Straks naar han har lukket Entrédøren efter sig, gaar Gbrnbr hen 
og aabner Døren til højre. 



TREDJE SCENE. 

Gernrr. Annih: kommer fra højre. 

Gerner. 
Frøken 1 De er her endnu! 

Annie 

bittert. 

Ja naturligvis. Det er ikke hyggeligt at staa 
og vente saadan. 

Gerner. 
De kunde være gaaet lige ud i Entréen fra 
Stuen der og bort med det Samme. 

Annie. 
Jeg var bange. Det var Augusts Stemme. 

Gerner. 
Ja, De ^aa blot vente, til han er nede af 
Trappen. 

Annie. 
Hvad vilde han? 

Gerner. 
Ingenting. Ryge en Cigar. 

Annie. 
De narrer mig ikke. August paa Besøg hos 
Dem. Hele Familien paa engang hos Dem. Han 
vilde naturligvis have Penge. Det er saa rime- 
ligt. Penge, Penge — det maa man jo skaffe sig. 

Gerner. 
De er saa nervøs, Frøken. 

Annie. 
Aa! Lad mig nu komme bort! 

Hun løber hurtigt til Entréen. 

Gerner. 
Jeg følger Dem til Vogns. 

Han er fulgt efter hende. 

Annie. 

Lad mig blot selv! Det er jo kun de Par 

Trin! 

Gerner. 

Men hvorfor ikke lade mig! 

Man bører ikke Resten. Scenen staar et Øjeblik tom. Alle Døre paa 
vid Gab. Saa hører man Vognen køre bort og lidt efter Støj af Stemmer 
paa Trappen. 

FJERDE SCENE. 

Gbrnbr fulgt af LuNDiNG kommer hurtigt ind af Døren til Trappen. 

Gerner. 
Men i Pokkers Skind og Ben, Menneske, 
hvad vil De mig? Jeg kender Dem jo knap. 

LuNDING 
svagt beruset. 

De maa høre mig. 

Gerner. 
Imorgen, imorgeni 

LUNDING. 

Det gælder uhyre meget. 

Gerner. 
Hvad vedkommer De mig? 

Lunding. 
Jamen det er ikke mig, det gælder om. 

Gerner. 
Hvem da? 

Lunding. 
En hel Families Velfærd, gode Navn og Rygte. 

Gerner. 
Hvad vil det sige I (Han ser paa Lunding.) Jeg tror 
oven i Købet, De ikke er helt ædru. 

Lunding. 
Nej, nej — jeg har ikke drukket mer end 
en Smule Kognak for at samle Tankerne og 



Digitized by VjOOQIC 



97 

styrke Livsaanderne — men jeg er rædselsslagen : 
det gælder Familien Birkner. 

Gerner. 
Saa sig det, hvad det er, Menneske! 

LUNDING. 

Det er August. 

Gerner. 
August? 

LUNDING. 

Det er vist galt fat med ham. 

Gerner. 
Sæt Dem ned og fortæl, hvad De véd. 

Lunding. 

Ser De, Hr. Advokat, August har altid brugt 
mange Penge og i den sidste Tid — styrtende 
mange. Jeg har ikke kendt ham mer end et 
Aarstid, siden han kom ind i Banken — det vil 
sige kendt personligt, for jeg vidste i Forvejen, 
at August Birkner var en af de flotteste unge 
Fyre i Kjøbenhavn. Men jeg var en Bonde den- 
gang, en komplet Bonde. Kan De tænke Dem, 
jeg havde aldrig souperet, aldrig havt saadan en 
munter Aften? 

Gerner. 

Det kan jeg godt tænke mig. Saa lærte De 
altsaa August at kende. 

Kærlighed, *j 

Digitized by VjOOQIC 



98 



LUNDING. 

Ja, og han var mageløs. Jeg er opdragen i 
smaa Kaar, Hr. Advokat, min Far var Told- 
betjent i Jylland, og min første Ungdom har jeg 
tilbragt i en Købmandsforretning i Hobro — og 
hvad havde jeg set til Livet! Nu lærte jeg det 
at kende. Vi levede som i de franske Romaner, 
forsikrer jeg Dem, Tivoli, National, Souper paa 
de fineste Steder, og sikke Damer — Damer i 
Ordets egentlige Forstand, forsikrer jeg Dem, 
Hr. Advokat. 

Gerner. 

Og hvem betalte.^ 

LUNDING. 

Ja — jeg har betalt, hvad jeg formaaede. 
Jeg havde henved tusind Kroner — det vil sige, 
det er egentlig min gamle Tantes Sparekasse- 
bog, som beror hos mig. Men jeg skal arve 
hende, Hr. Advokat, og naar jeg betaler hende 

Renterne — 

Gerner. 

Men det slog vel ikke til? 

LUNDING. 

Hvor kan De tro! Det gik op i adskillige 
Tusinder. Blot paa en eneste Restauration havde 
August en Regning paa to tusind Kroner. 

Gerner. 
Havde han saa stor Kredit.?* 

LUNDING. 

Ja, dels hos Værten, dels hos Opvarterne. 
De fik store Drikkepenge, og saa blev Regnin- 
gen staaende. 

Gerner. 

Altsaa nu er August Birkner i en bundløs 
Gæld. 

LUNDING. 

Det er han. 

Gerner. 
Hvor stor tror De, den er? 

LUNDING. 

^ De maa huske, meget er laant af Aager- 
karle — August havde sin Grosserer. 

Gerner. 
Ja vel. Men Summen — omtrent.? 

Lunding. 
Jeg er bange, den er omkring de tredve 
tusind Kroner — snarere over end under. 

Gerner. 
Saa meget! Er det muligt 1 

Lunding. 
Der var én Udgift, som ikke lod sig kalky- 
lere hos August. Det var hans Galanteri. Han 
var uhyre galant og har vakt megen Kærlighed. 
Og naar han vilde behage, skyede han intet 
Middel, og det løb op. Hans Kærlighedseventyr, 

7* 

med fine Damer og med — mindre fine Per- 
soner, de løb uhyre op. 

Gerner. 
Men hvorfor har De ikke søgt at standse 
ham i dette Vanvid, og hvorfor er De ikke tid- 
ligere kommet til mig? 

LUNDING. 

Jeg troede, at Fru Birkner var rig, og jeg^ 
kunde desuden virkelig ikke styre August. Og 
hvordan skulde det falde mig ind at komme til 
Dem, Hr. Advokat? 

Gerner. 
Hvorfor falder det Dem da ind iaften? 

LUNDING. 

Fordi — fordi nu er det til Helvede alt- 
sammen. Det Værste er endda. 

Gerner. 
Sig det dal Hvad er der sket? 

Lunding. 
Hvorfra har August faaet de mange Penge .f^ 
Hans Arv er spist for længe siden. Har han 
laant dem? Men i den sidste Tid glippede Kre- 
diten for ham. — Men, hvad jeg nu vil sige 
Dem, det maa De give mig Deres Æresord paa 
ikke at fortælle! 

Gerner. 
Fortæl eller lad være! Jeg giver intet Æres- 
ord. Men skynd Dem nu! 

LUNDING. 

Naa, jeg stoler paa Dem. Ser De, jeg hjalp 
undertiden August med Pengesummer, der ikke 
var saa smaa endda. Jeg tog — jeg laante dem 
af den Kasse, jeg har under mig i Banken, og 
naar han betalte Pengene tilbage i ordentlig Tid, 
gik det meget godt, men han fordrede større 
og større Summer, og netop idag skyldte han 
mig et stort Beløb — seks tusinde Kroner. 

Gerner. 
Og dem har De ikke faaet. 

LUNDING. 

Jo, jeg fik dem Kl. 3. Men August har 
været saa underlig hele Dagen, og jeg har pint 
mig med Tanken om, hvor han havde skaffet 
Pengene fra. Han bad sig fri Kl. 4. Saa iaften, 
da Vekselporteføljen blev forlangt ind i Direk- 
tionsværelset, for der en Angst igennem mig: 
jeg passede paa, naar Døren gik op, jeg gjorde 
mig endda et Ærinde ind i Værelset, jeg be- 
tragtede Direktørens Ansigt nøje — og jeg er 
vis paa — jeg er vis paa, at jeg har hørt Ordet 
falsk og Augusts Navn. Der blev spurgt efter 
ham, men han var gaaet, og der blev sendt et 
Bud efter ham, som ikke traf ham. 

Gerner. 
Den Ulykkelige, hvordan har han baaret 
sig ad? 

LUNDING. 

Han maa i nogen Tid have lavet falske 
Veksler off faaet dem akcepterede — han kendte 
Bankens Forretningsgang — det er ikke faldet 
ham svært at vide, hvem der trak paa Banken. 

Gerner. 
Og hvad har saa De gjort i Eftermiddag? 

LuNDING. 

Styrtet rundt som et galt Menneske, søgt 
allevegne August, som jeg ikke har truffet, og 
endt her hos Dem. 

Gerner. 

Det er Ruin paa to Maader: Fru Birkners 
Formue sat overstyr og hendes Søn stemplet 
som Forbryder. Vi maa først og fremmest have 
Vished. 

Han sætter sig ved Skrivebordet og skriver. 

LuNDING 

sukker. 

Der er ingen Tvivl. 

Gerner. 
Vished om hvad Direktøren har foretaget sig. 

LuNDING 
forfærdet. 

Foretaget! De tror da vel ikke — 

Gerner. 
Jeg kender ham personlig, og han vil svare 
paa dette Brev, jeg her skriver. Vil De nu høre 
efter, hvad De punktlig maa udføre. De søger 
Deres Chef i hans Hjem, eller hvor han er, De 
maa træffe ham; De hilser fra mig og afleverer 
Brevet. Saa faar De et Svar, og dermed kom- 
mer De straks her tilbage. Alt i raskeste Fart. 

LUNDING. 

Det skal jeg. 

Gerner. 
Naar De kommer tilbage, kan jeg ikke mod- 
tage Dem. De lukker Dem selv ind i Entréen 
— her er min Nøgle — gaar ind i min Spise- 
stue her og banker paa den Dør. (Han peger paa 
Døren til hejre.) Jeg skal da tagc Brevet, og De 
skynder Dem øjeblikkelig afsted. 

LUNDING. 

Jeg vilde doggærne vide — 

Gerner. 
Det bliver, som jeg siger. De maa opsøge 
August Birkner. 

LUNDING. 

Han maa sikkert komme hjem i sin Lejlig- 
hed iaften, han skulde have et lille Gilde. 

Gerner. 
Vel! Saa tager De derhen og sørger for, 
at han bliver hjemme, indtil jeg kommer. De 
siger, ikke et Ord om nogenting — 

LUNDING. 

Men til August — 

Gerner. 
Ikke et Ord, forstaar De. Man véd ikke, 
hvad Dumheder saadan en Fyr kan falde paa. 
(Det ringer.) Hurtig derind og gaa Deres Vej, saa- 
snart De hører, at jeg har lukket den Person 
ind, der kommer. Og saa rask! 

Han støder Lunding ind i Sideværelset og lukker dernæst Entrédøren 
og Trappedøren op. 



FEMTE SCENE. 

Gkrnbr. Fru Birkker kommer ind gennem Entréen. 

Fru Birkner. 
Er her sikkert? 

Gerner, 

der fører hende ind og lukker Døren. 

Her er ingen uden jeg. De kan være ganske 

rolig. 

Fru Birkner 

ved Chaiselonguen. 

Hvor her er hyggeligt og lunt! Og Blomster! 
Er de til mig? 

Hun tager Buketten. 

Gerner. 
Til hvem ellers! 

Fru Birkner. 
Saa smukke Violer. 

Gerner. 
De vil da tage denne store Kaabe af Dem. 

Fru Birkner. 
Naturligvis. Alene for Sundhedens Skyld. 

Han hjælper hende KLaaben af. Hun er klædt i Gammeldamekostyme 
af sort Atlask. Pudder i Haaret. 

Gerner. 
I Dragt! 

Fru Birkner. 
Aa, Dragt I Det er mest lidt Pudder I Men 
jeg Jiar tænkt, jeg dog vist gjorde rigtigst i at 
passe lidt paa Annie iaften. Og naar man gør 
saadanne Galskaber som jeg, passer det bedst 
at ende sin Atten paa Karneval. Det er maaske 
en Slags Undskyldning. 

Gerner 

betragtende hende. 

Hvor De er dejlig I 

Fru Birkner. 
Kun i Deres Øjne. 

Gerner. 
Jeg har ingen skønnere Kvinde set, jeg 
skælner ikke imellem, hvad der hos Dem er 

Form og hvad Sjæl, men det er mig som tusind 
Blomster duftede, hvor De træder, og som der fra 
Dem strømmede et Hav af hede Bølger imod mig. 

Fru Birkner 

omt. 
Min Ven, min Kære! (Hun rækker ham sin Haand; 

deres Øjne mødes.) Hvorfor ser De saa bekymret ud ? 
Er De ikke glad ved mit Komme? 

Gerner. 
Om jeg skulde sammenfatte alle mine Ønsker 
og Længsler, Livets dyreste Fryd i ét : det vilde 
blive, at De kom til mig en Aften som denne. 

Fru Birkner. 
Og nu er jeg kommen — ikke for Deres 
Skyld, men for min egen, fordi jeg trængte til 
noget saa godt og helt som dette. — Og dog 
ser De bedrøvet ud.?* 

Gerner. 
Jeg er som en Mand, hvis Livs højeste 
Lykkedrøm har været at eje et Stykke Jord, og 
just den Dag, han erhverver det, falder Fjen- 
den ind i Landet og berøver ham hans Eje. 

Fru Birkner. 
Hvilke Fjender venter De, og hvem vil an- 
gribe Dem og mig? 

Gerner. 
Ak, saa længselsfuldt og længe jeg havde 
ønsket Deres Besøg, og saa sent jeg havde vovet 
at udtale mit Ønske — nu er det kommet saa 
ganske anderledes, end jeg havde haabet. 

Fru Birkner. 
Vil De, jeg skal gaa? 

Gerner. 
Nej, De maa blive. Dette Deres Besøg — 
det er blevet et Forre tningsbesøg, og det 
er triste, ja uhyggelige Ting, vi skal forhandle 
med hinanden. De er hos Deres juridiske Kon- 
sulent. 

Fru Birkner. 
Hvad er der hændet Dem i Eftermiddag? 

Gerner. 
Jeg har havt tre Besøg, siden jeg kom hjem. 
— Først Deres Datter. 

Fru Birkner. 
Annie I Her! 

Gerner. 
De husker, hun kørte mig hjem, og da vi 
standsede herudenfor, for hun pludselig ud af 
Vognen, op ad Trappen og forbi mig. Hun 
vilde tale med mig. 

Fru Birkner. 
Aa, jeg forstaar. Naturligvis spørge Dem til 
Raads. Men det ligner dog ingenting af hende 
at løbe her op til Dém om Aftenen — (Standser lidt 
forlegen.) Min Gud, jeg er den rette Dommer! 

Gerner. 
Hun havde en Art Grund til at søge mig. 

Fru Birkner. 
Hun sætter stor Pris paa Dem og beundrer 
Deres Klogskab. De fraraadede hende da 
ethvert overilet Skridt. 

Gerner. 
Det gjorde jeg ganske vist, indtil jeg mærkede, 
at hun optog mine Raad paa en fejlagtig Maade. 

Fru Birkner. 
Hvordan det? 

Gerner. 

Deres Datter troede mig interesseret i hendes 

Ægteskabsplaner, som om mine Ønsker krydsedes, 

hvis dette Giftermaal kom istand. Da hun 

mærkede sin Fejltagelse, forlod hun mig i Vrede. 

Fru Birkner 

bestyrtet. , 

Annie forelsket i Dem! 

Gerner. 
Jeg tror næsten, hun indbilder sig at være det. 

Fru Birkner. 
Aa, hvor har jeg havt mine Øjne I Skal da 
Forældre altid være blinde I Men jeg faldt ikke 
derpaa. Aldersforskellen, den ringe Interesse, 
De viste hende — der dukkede ikke nogen 
Tanke derom op i min Sjæl. 

Gerner. 
Sikkert nok har jeg ikke indgydt Deres 
Datter nogen stærk Følelse, noget der tilnær- 
melsesvis kunde benævnes Lidenskab — det er 
bare ungdommeligt Fantasteri og lidt latterligt 
for mig at omtale — men denne ulykkelige 
Samtale kan muligvis faa altfor stor Betydning, 
ja have til Følge, at Annie lader sin Ubesindighed 
raade paa Karnevalet iaften. 

Fru Birkner. 

De har Ret. Trodsig er hun, og nu krænket 
og fortvivlet — jeg maa straks afsted. — Hvor 
god De er imod mig! Jeg skal aldrig glemme 
det, kære Ven! Men dette maa jeg først raade 
Bod paa, ikke sandt? 

Gerner. 
Nej, De maa ikke gaa endnu. Jeg har andre 
slemmere Ting at melde. 

Fru Birkner. 
De gør mig saa angst. 

Gerner. 
Jeg havde dernæst Besøg af Deres Søn. 

Fru Birkner. 
August ogsaa her hos Dem! Men hvad er 
det dog I Hvad vilde da han? 

Gerner 

langsomt. 

Han vilde laane Penge af mig. 
Fru Birkner 

blegnende. 

Jeg skammer mig, Gerner. Det er altfor 
tungt og stygt. 

Gerner. 
Aa, kæreste Veninde, forstaa blot, at jeg 
fortæller Dem dette, fordi jeg er nødt dertil, 
fordi jeg maa forberede Dem paa, hvad Sorg 
De nu faar at bære. De maa være stærk og 
modig. De er ikke som andre. De maa vise 
det nul 

Fru Birkner. 
Ak, jeg er bange. Sorg vil træffe mig lige 
saa uforberedt som enhver anden. Men sig mig 
det nu altsammen! 

Gerner. 
Deres Søn forlangte en anselig Sum af mig. 
Jeg nægtede ham den ikke, men jeg stillede 
som Betingelse, at han skulde lægge sin hele 



Digitized by 



Google 



III 

Stilling aaben for mig. Han vilde ikke, og deri- 
gennem fattede jeg naturligvis Mistanke om, at 
det stod meget ilde til. Vi skiltes dog ikke 
som Uvenner. Han laante et lille Beløb af mig, 
som han lod til at have øjeblikkeligt Brug for 
endnu iaften. 

Fru Birkner. 
Han bad mig før Middag om Penge, men 
jeg kunde ikke — jeg havde ingen. 

Gerner. 

hurtigt. 

Hvor slemt det i Virkeligheden stod til, 
fortalte mig dernæst min tredje Besøgende — 
Lunding, der var yderlig forfjamsket og ynkelig. 
Han har været Deres Søns Svirekammerat og 
trolig hjulpet ham med at sætte overstyr — men 
nu var det kommet op i ham, at der var Nød 
paafærde. 

Fru Birkner. 

Ogsaa han kommer til Dem. Skal De da 
plages med alle andres Fortræd? 

Gerner. 
Tro mig, jeg er tilfreds, hvis kun denne 
Aftens Hændelser gør mig til en nyttig Hjælper 
for Dem. — Gennem Lundings Meddelelser er- 
farede jeg da, at det er en meget stor Sum, 
Deres Søn har ødslet bort. 

Fru Birkner 

ængsteligt. 

Mange Tusind? 

Gerner. 
Ja, tredve til fyrretyve tusind Kroner — en 
hel Formue. 

Fru Birkner 

sagte. 

Det vil sige: min hele Formue. Jeg er 
altsaa ødelagt. 

Gerner. 
Hvis Gælden skal betales, bliver der vel 
næppe meget tilbage. 

Fru Birkner. 
Den skal betales. -— De aner ikke, hvor 
meget han alt har faaet — - og nu Resten. — 
Vi bliver ganske fattige. Stakkels Annie. 

Gerner 

ser paa Væggeuhret. 

Maaske er hun forsørget nu. 

Fru Birkner. 
Ja, det er sandt. Maaske er det nu det 
bedste. 

Gerner. 
Men De selv? 

Fru Birkner. 
Aa jeg I Jeg faar nok, hvad jeg behøver — 
mig er der altid nok til. 

Gerner. 
Og De véd, hvem der vilde være lykkelig, 
hvis De vilde tillade — 

Fru Birkner. 
Tys, kære Ven — det taler vi ikke om 
iaften. Nu er der ikke mere? 

Gerner 

tungt. 

Jol Nu er der det værste tilbage. 

Fru Birkner. 
Nej, jeg kan ikke mere. Mine Knæ ryster 
under mig. Kan De ikke skaane mig ? Hvad 
er der, Gerner? 

Gerner. 
En Ulykke, som De maa vide endnu. — 
Aa, jeg lider usigeligt ved hvad jeg maa lægge 
paa Dem, men jeg maa — jeg tør ikke andet. 

Fru Birkner. 
Jeg skal være rolig. Tal blot! 

Gerner. 
Hør det da, saa kort og frygteligt som det 
er. Deres Søn brugte i den sidste Tid flere og 

Kærlighed. 8 

flere Penge, og efterhaanden , tænker jeg, 
spærredes alle lovlige Veje for ham. Saa har 
han benyttet sig af de forbryderske. Han maa 
have skrevet falske Veksler for at bedrage Banken. 

Fru Birkner. 
Min Gud, min Gud! 

Hun bryder ud i Hulken. 

Gerner 

sagte. 

Og efter al Rimelighed er dette opdaget 
iaften. 

Fru Birkner 

forvirret. 

Men jeg forstaar det vist ikke rigtigt — 
forklar mig det altsammen — hvad sker nu? 
Hvad gør August? 

Gerner. 

Han mister straks sin Plads, og hans hele 
Stilling her i Byen bliver yderst vanskelig. Men 
naar der ydes Dækning for hvad Banken er be- 
sveget for og — (Varsomt) naar der ikke er gjort 
Anmeldelse til Politiet — 

Fru Birkner. 

Hvad siger De, Gerner! Politiet! Det er 
ikke muligt! Kan August blive arresteret, sat 
i Fængsel? 

Gerner. 
Jeg beder Dem, vær rolig! Jeg haaber, 
jeg tror, det ikke vil ske. Deres Søn gik fri 
og frank fra mig for en Time siden. Men jeg 
véd gennem Lunding, at Banken har søgt efter 
ham. Enten der nu er gjort Anmeldelse eller 
ej, er der al Grund til at tro, at Sagen lader 
sig dysse ned. Jeg venter sikker Efterretning 
fra Banken hvert Minut. — — (Uun græder stiUe.) 
Min stakkels Veninde! Dette maatte jeg sige 
Dem iaften. Nu er der ikke mere. 

Fru Birkner. 
Nej, nu er der ikke mere. Nu er alt forbi. 

Gerner. 
Charlotte, De maa ikke tale saadan. 

Fru Birkner. 

Hvordan skal jeg ellers tale! Jeg kan ikke 
samle det, som nu tager mine Tanker. Det 
bliver borte for mig, hvad jeg havde, og der 
begynder noget nyt og uophjælpeligt tungt. 
(Hæftigt.) Hvornaar faar De Vished.^ Jeg maa bort 
til ham. 

Gerner. 

Jeg venter Brev hvert Minut. Saa skal vi 
straks tage afsted. (BUdt,) Holder De saameget 
af Deres Søn^ 

Fru Birkner. 

Hvor skulde jeg andet! Saa sød som han 
altid har været ! Aa, jeg husker ham som lille stumpe 
omkring i en lang Frakke og en stor bred Hat 
Og s»den da han blev voksen I Han var jo ikke 
saa flink som han burde — men rask og smuk 
altid. Og jeg har jo ikke havt andet end mine 
Børn. 

Gerner. 

Men det har vel været vanskeligt for Dem 
at styre ham. 

Fru Birkner. 

Aa, jeg véd ikke, for ser De, jeg har nok 
kun havt ét Opdragelsesprincip, og det var det, 
at Børnene skulde befinde sig vel. Jeg har 
altid ment, at Barndommen og den første Ung- 
dom er den allerlykkelig"ste Tid her i Livet. 
Ingen Bekymringer, intet Arbejde, ingen Pligter 

— man skal vokse op som en Blomst. 

Gerner. 
Den Anskuelse skylder De sikkert rent per- 
sonlige Forhold. Min Barndom for Eksempel, 
var trang, min Ungdom mørk. Jeg var næsten 
lyssky dengang. 

Fru Birkner 

(adspredt.) 

Aa, ja, maaske er det min egen Erfaring. 

— Hørte De intet; var der ikke nogen, der gik 
med Døren? 

Gerner. 
Nej, der er intet — De maa give Tid. Lad 
os blot talel 

Fru Birkner. 
Jég tror, jeg har Feber. — Naa ja, mit lyse 
Liv var nemlig forbi, da jeg blev gift. Jeg 
elskede jo ikke Birkner; det var et passende og 
godt Parti. Men efter Giftermaalet da skulde 
man tænke efter, finde sig tilrette, slaa af og 
vinde Erfaring 1 Og forinden! Hvor havde Livet 
været let og frejdigt uden Tanke paa den Dag 
igaar, uden Frygt for den Dag imorgen. Frygt 1 
Nej, De aner ikke, hvor en ung Pige kan være 
skælvende af Lykke og Livslyst — jeg husker, 
naar jeg vaagnede om Morgenen, kunde jeg 
skrige højt af Glæde over at leve. 

Gerner. 
Næppe en af tusinde føler saaledes. Men 
for den, der har været saa højt oppe, bliver 
Faldet des dybere. 

Fru Birkner. 
Først iaften mærker jeg Faldet, først iaften, 
Gerner! — Jeg selv blev vel hurtig færdig med 
denne Ungdomsstorm — jeg blev jo ogsaa gift 
altfor tidlig — ipen jeg levede min dejlige Ubc- 
kymrethed om igen med Børnene. Nu først, 
iaften, falder det Hele sammen. Jeg ser noget 

for mig, som ikke kan kastes tilside eller glem- 
mes — eller overleves, synes jeg. 

Gerner. 
De er eksalteret og febrilsk. 

Fru Birkner. 
Nej, nej — jeg mener blot overleves som 
det samme Menneske. For hvis dette er min 
Skyld, hvis min Opdragelse har gjort August til 
Forbryder og skal føre Annie ind i et daarligt 
Ægteskab, hvis jeg er Skyld i al denne Ulykke 
for de to Mennesker, jeg elsker højst, hvad skal 
der saa blive af mig! 

Hun græder stille. 

Gerner. 
Aa, De har ikke Skyld. Vi kan hverken 
være Forsyn for os selv eller andre Mennesker. 
Vi maa lade staa til. — De maa ikke græde, 
Charlotte, De sønderriver mit Hjærte. Gid jeg 
intet havde sagt Dem! 

Fru Birkner. 
Lad mig blot græde — hvad skal jeg ellers 
tage mig til i denne gruelige Ventetid — mens 
jeg venter paa min Dom. 

Gerner 

rejser sig og lytter efter. 

Fru Birkner. 
Der gik nogen. Det banker paa Døren. 

Gerner. 
Ja, det maa være Brevet. 

Han aabner Doren til højre og modtager et Brev. Han gaar tilbage 
over Gulvet, læsende det. 

Fru Birkner. 
Hvad er det saa? 

Gerner 

tungt. 

Der er sket Anmeldelse til Politiet. 

Fru Birkner. 

Fortabt altsaa! 

Gerner. 

Nej vist ikke. Direktøren skriver til mig, 
at denne Forholdsregel er truffet, for at Birkner 
ikke skulde flygte fra Byen. Man har tænkt 
igennem en Anholdelse at sikre sig Dækning 
hos Familien for det store Tab, som Banken har 
lidt. Besvigelsen er dreven de sidste Maaneder 
og beløber sig efter et løseligt Skøn til en tredve 
tusind Kroner. Hvis imidlertid Beløbet dækkes, 
er Banken villig til at lade Sagen falde. Han 
lægger det Hele i min Haand. 

Fru Birkner. 
Hvad vil det sige altsammen .?* 

Gerner. 
Hvis Deres Søn ikke er arresteret, kan jeg 
forhindre det. Er det sket, kan jeg sikkert faa 
ham løs. 

Fru Birkner. 
Lad os blot komme afsted. 

Hun tager sin Kaabe. 

Gerner 

staaende overfor hende. 

De véd, Frue, det gælder hele Deres Formue. 

Fru Birkner. 
Det véd jeg. Men her er intet at betænke 
sig paa. (Serpaaham.) Vel, Gemcr? 

Gerner 

Javt. 

Nej, intet. 

Fru Birkner. 
De vil nok tage med til August. Tror De, 
vi træffer ham hjemme? 

Gerner. 

Ja, Lunding forsikrer det. Der er Gilde hos 

ham iaften, og Lunding vil desuden holde ham 

fast, til jeg kommer. Men hvorfor vil De tage 

medf Lad mig alene ordne dette. Bliv her 

saalængel 

Fru Birkner. 

Nej, nej I Jeg trænger til at se August, til 

at være om ham nu. Ingen skal være stræng 

imod ham — jeg vil ikke have haarde Ord sagt, 

ingen Bebrejdelser, ingen Beskyldninger. Han 

skal ikke anklages eller dømmes — han skal 

bare hjælpes. Derfor vil jeg selv med. 

Gerner. 
Men De har ikke Kræfter, De ryster. 

Fru Birkner. 
Naar jeg kommer ud i Luften et Minut, er 

det ovre. — (Hun rækker ham Haanden.) Tak for DerCS 

Venskab I Er De bedrøvet, er De vred paa mig? 
Jeg tænker kun paa mig selv. 

Gerner. 
Nej, Livet er saadan. Det var mit første 
og sidste Stævnemøde iaften. 

Fru Birkner. 
Min stakkels Ven! 

Gerner. 
Jeg er nu og altid til Deres Tjeneste. 

De gaar hurtigt ud. 
Tæppet falder. 

TREDJE AKT. 



Hos August Birkner. Et lejet møbleret Værelse med 
slidte Fløjelsmøbler, Gyngestol, Konsol med Uhr og Nips- 
genstande. Opretstaaende Klaver til venstre. I Midten mod 
Baggrunden et dækket Bord med Frugter og Kager og 
mange Vinflasker. Længst borle til venstre Dør til Trappen, 
og ikke langt fra den mod Baggrunden en anden Dør. Det 
er Aften. Lampe paa Bordet. 



FØRSTE SCENE. 

Madam Kruse. Pedersen, som hun lukker ind fra venstre. 

Madam Kruse. 
Værs'artig! De kan saamænd gærne se Dem 
om, men jeg tror rigtignok ikke, Værelserne 
bliver ledige. For den unge Herre er godt for- 
nøjet her, naar jeg selv skal sige det, og de 
ligger nu ogsaa behageligt — naturligvis for 
hvem der ikke skal drive Forretning her. Det 
er jo ikke Strøget herude — men stille er her og 
friskt og ikke generende med Genboer og den 
Slags. 



Digitized by 



Google 



123 



Pedersen. 
Det vilde passe rigtig udmærket for mig. 
Kan jeg ogsaa se Sovekamret? De er vis paa, 
at Hr. Birkner ikke er hjemme? 

Madam Kruse. 
Nej, her er ikke et levende Øje. Men den 
unge Herre kan komme hjem hvert Minut — jeg 
har nu gjort alt istand her, for vi skal saamænd 
have et lille Gilde iaften. Ja, det gaar ikke saa 
sjældent paa, og sommetider kan det vel gaa 
over Stregen — men hvad skal man sige, unge 
Mennesker er unge Mennesker, og lidt Morskab 
maa der til, mens vi er hernede. — Ja, De er 
vel heller ikke total? 

Pedersen. 
Nej, det kan man ikke være i min Forretning. 

Madam Kruse. 
Nej, det kan jeg forstaa — hvad en det ellers, 
med Forlov, for en Forretning? 

Pedersen. 
Rejsende, lille Madam; ja saamænd er det 
saa ligegodt paa tyvende Aar, at jeg turer om- 
kring. Se, saa havde jeg nu tænkt, at saadan 
et Par stille Værelser vilde være hyggelige her 
i Kjøbenhavn imellem Rejserne — istedetfor at 
ligge paa Motel. Og saa blev jeg vist herhen. 

Hr. Birkner var flyttet eller rejst, hørte jeg, og 
derfor tillod jeg mig at komme saa sent. 

Madam Kruse. 
Ja, er det nu ikke mærkværdigt, hvad Folk 
spørger: der er ikke den Ting, man kan have 
for sig selv. Altid skal de have Næsen alle- 
vegne, selv i de delikateste Affairer. 

Pedersen. 
Det har De ved Gud Ret i, Madam, men 
jeg forstaar ikke, hvorfor De siger det. 

Madam Kruse. 
For der er noget om det. 

Pedersen. 
Saa? 

Madam Kruse 
Kufferten er købt, pakket og istand for flere 
Dage siden. Da jeg saa det, spurgte jeg begribe- 
ligvis Hr. Birkner, om han tænkte paa at rejse. Ja, 
en lille Fornøjelsestur, svarede han, jeg gør ikke 
mange Anstalter og stikker af et Par Uger, jeg 
gider ikke sige Farvel til alle Mennesker for den 
Smule Turs Skyld. Men det maa være kommet 
ud alligevel — Hr. Birkner har jo saa mange 
Bekendte. 

Pedersen. 
Det kan jeg tro. 

Madam Kruse. 
Aa, naar man er ung og flot og bruger 
mange Penge, saa kan man sagtens have Venner 
— og Veninder med. De kan tro, her er et 
Rend. Naa, De interesserer Dem maaske ikke 
for de Glæder. De er muligen gift. 

Pedersen. 
Nej, jeg er saamænd ikke. 

Madam Kruse. 

For jeg skal sige Dem, Lejligheden er nu 

ganske brillant. Her igennem Sovekamret kan 

man ogsaa komme ud paa Trappen og behøver 

ikke at gaa ud igennem Entréen. Saa kommer 

der nogen, som ikke skal se hinanden, saa er 

den ene væk, inden den anden faar Benet rigtig 

indenfor. 

Pedersen. 

Det var net. Maa jeg gaa ind i Sovekamret, 

saa kunde jeg med det Samme se Udgangen. 

Madam Kruse. 
Nu ringer det.. 

Pedersen. 
Det er maaske Hr. Birkner. 

Madam Kruse. 
Nej, han lukker sig selv ind. Men jeg maa 
lukke op. 

Pedersen. 
Saa gaar jeg ud den anden Vej. 

Pbdersbn gaar ud af Baggrundsdøren, medens Madam Kruse lukker 
op til venstre. 



ANDEN SCENE. 

Madam Kruse. Elise, der kommer fra venstre. Straks derpaa August. 

Madam Kruse. 
Værsartig I Kom indenfor I 

Elise. 
Er Hr. Birkner ikke hjemme? 

Madam Kruse. 
Han maa være her paa Minuten. 

Elise. 
Nej, saa gaar jeg. 

Madam Kruse. 

Det maa De ved Gud ikke, lille Dame! Hr. 

Birkner vil blive saa styrtende vred, hvis jeg 

ikke holder paa Dem. Jeg spurgte ham netop 

forleden: hvorfor ser vi ikke den fine Blonde mer? 

Elise 

skarpt. 

Kender De mig? 

Madam Kruse. 
Nej, det er bare saadant et Navn, jeg har 
til Dem — og saa sagde Hr. Birkner: ja, det 

er den smukkeste af dem alle, derfor gør hun 
sig ogsaa kostbar. 

.Elise. 
Ja tak, nu vil jeg gaa. 

Madam Kruse. 
Der er Hr. Birkner. 

August kommer fra venstre. 

August. 
Undskyld, har du ventet.?* 

Elise. 
Som du ser. 

Madam Kruse. 

Ja, Frøknen .vilde saamænd afsted, men jeg 

sagde — 

August. 

Gaa nu bare, Madam Kruse 1 

Madam Kruse. 
Alting er iorden, Hr. Birkner, Bordet dækket — 

August. 
Javel, javel! 

Madam Kruse gaar ud til venstre. 

August. 
Er du vred, fordi jeg kom for sent? 

Elise. 
Jeg finder det . overordentlig hensynsløst af 
dig at berede mig en Tete å tete med det væm- 
melige gamle Fruentimmer. 

August. 
Det var kun et Minut. Tag dit Tøj af! 

Elise. 

Jeg skal straks gaa. Min Vogn venter paa 

mig. 

August. 

Men jeg maa tale et Par Ord med dig. 

FIlise. 
Fem Minuter dal 

Hun tager Overtøjet af og er i Dragt. 

August. 
Du ser storartet ud! 

Elise. 
Jeg hører, at du roser mig for din Værtinde : 
den smukkeste af dem alle. Det er behageligt 
at sammenlignes med dem alle. Det er et net 
Liv, du fører. 

August. 
Tidligere sagde du, at du godt forstod, at 
et ungt Menneske ikke levede som en Munk. 

Elise. 
Ja, tidligere — kunde du bilde mig en hel 
Slump ind. 

August. 
Tidligere var du ogsaa anderledes venlig 
imod mig. 

Elise. 
Ja, for jeg troede paa dig. Jeg tænkte, det 
skulde blive Alvor engang imellem os to, men 
den Vildfarelse er jeg kommen ud over. Jeg 
havde ikke det mfndste mod at være hemmelig 
forlovet med dig — 

August. 
Dengang talte du ikke om Forlovelse, Elise, 
Du sagde, at man skulde more sig, mens man 
var ung, og at du ikke skyldte nogen Regnskab — 

Elise 

skarpt. 

Tror du, jeg hylder den fri Kærlighed? — 

Nej, jeg mente, vi var unge og godt kunde 

vente nogle Aar, og saa finder jeg det ækelt, 

naar Mennesker hænger over hinanden i lange 

Forlovelser. Men naar vi dog aldrig kan komme 

sammen. 

August. 

Jeg vidste ikke, at du var saa stræng. 

Elise. 
Hvis du vil være uartig, saa gaar jeg. 

August. 
For Himlens Skyld I Jeg vil netop tale al- 
vorligt med dig iaften — om Fremtiden. 

Elise. 
Tænker du paa den? 

Kærlighed. g 

August. 
Ja, i den sidste Tid. Jeg er ked af at være 
her i Byen, Elise, jeg kender jo den hele Rede 
ud og ind — og her er saa smaat og snævert, 
at man ikke kan røre sig. 

Elise. 
Trænger dine store Planer til større Plads? 

August. 
Jeg maa have mere Alburum. Saa har jeg 
samlet mig en Bunke Penge sammen: først min 
egen Formue — 

Elise. 
Er den ikke en Myte nu? 

August. 
Nej, du kan godt tro paa den. Saa giver 
Moder mig endel Penge, og noget laaner jeg. 
Med den Kapital vil jeg nedsætte mig i Paris 
eller London eller en anden stor By. Og nu 
vilde jeg spørge dig iaften, om du kunde have 
Lyst til at rejse med? 

Elise. 
Rejse af Landet 1 

August. 
Du er ikke helt ung, Elise — 

Elise. 
To og tyve Aar. 

August. 
Ja rigtigt: fire og tyve Aar, men du ser 
naturligvis meget yngre ud. Hvorfor vil du ikke 
rejse med? Din Tante kan du vel nok undvære. 
Hvad Chancer har du herhjemme? Hvor er 
Frierne? Du er for smuk, og du er fattig. Har 
du Lyst til at ende som gammel Jomfru i en 
Stiftelse? Rejs med mig! Jeg trænger til at 
have en smuk Kvinde om mig, jeg vil ikke gaa 
alene omkring derovre — jeg bliver aldeles me- 
lankolsk, hvis jeg ikke har et Skjørt om Benene. 

Elise 

opmærksomt. 

Saa skulde vi gifte os straks. 

August. 
Naar du absolut vilde, saa kunde vi gærne 
gifte os, naar vi først var derovre. Herhjemme 
faar vi ingen Tid dertil, og naar du dog ikke 
skulde tilhage — 

Elise. 
Du siger derovre. Skal du til Amerika? 
Jeg syntes, du sagde Paris? 

AuGusr. 
Ja, jeg har ikke bestemt mig saa nøje, men 
jeg har tænkt lidt paa, at det kunde være ret 
grinagtigt at se Amerika. Det er raske Folk, 
Amerikanerne. 

9* 

Elise. 
Og gæstfri. Naa, det var da en rar Plan. 
Jeg skulde altsaa løbe bort med dig. 

August. 
Det er ganske romantisk, hvad? En ren 
Bortførelse. 

Elise. 

spottende. 

Jeg skal vel ikke svare straks. 

August. 
Megen Betænkningstid kan jeg ikke give 
dig, for jeg vil snart herfra. Tænk paa, Elise, 
hvor brillant vi skal faa det derovre. Køre med 
de smukkeste Heste, bo paa de bedste Hoteller, 
soupere, danse, leve ovenud — saa flot og vildt 
som bare leves kan. Du er ingen Nonne, du; 
du har ogsaa Lyst til at smække Døren i for 
det kedsommelige Selskabsvæsen og springe 
ud i det store Verdensliv. Kom med I Hvad 
By vi kommer til, skal du blive en Dronning, 
der vækker alle Kvinders Misundelse og alle 
Mænds Attraa. Den smukke Elise skal blive 
berømt, forgudet, tilbedt i New- York som i Paris. 
Kom med I 

Elise 

halvt henrevet. 

Hvis du virkelig kunde holde, hvad du 
lover I — 

August. 
Det kan jeg — det kan du selv blot du 
river dig løs. Hvad er her at blive efter! Derude 
i Verden flammer alt det, Mennesker ønsker — 
alt det, dit og mit Sind har Begær efter. 

' Elise. 

Det er Eventyr, du fortæller. 

August. 
Din Skønhed kan gøre alle Romaners Even- 
tyr til Virkelighed. Du véd godt, du er ander- 
ledes smuk end andre: man bliver fortumlet og 
. vild i din Nærhed. Men hvad nytter det dig 
her! Hvad har du for din Dejlighed? Køben- 
havn hedder Snærpe og vi véd allesammen, hvor 
det snærper hen — lige hen til den mest for- 
bistrede Kedsommelighed, der kan lægge et 
Menneske øde. Derovre er der Liv for løse 
Tøjler, du! Hejsa, hopsa — kom med ud i 
Dansen! Lad os løbe Eventyrene op! Lad 
os gøre det store Luftspring sammen. 

Elise. 
Eventyrer og Eventyrerske I Det frister 
mig kun halvt. Det bliver ikke Dans paa Roser. 
— (Halvt for sig selv.) Nej, saalæuge der er Chance 
herhjemme. 

August. 
Betænk dig ikke! Kom med! 

Elise 

samlende sig. 

Først vil jeg nu paa Karneval, det er paa 
Tide jeg kommer afsted. 

August 

skuffet. 

Allerede, og intet Svar? 

Elise. 
Og det er sandt! Mit Armbaand? Siden 
du er en saadan Krøsus, saa har du vel hentet 
det fra dit Skatkammer. 

August. 
Ja, det har jeg. 

Han fremtager en Smykkeseske. 

Elise. 
Kom lad mig se I Er det smukt! 

August. 
Jeg tror, du vil blive fornøjet. 

Han giver hende et Guldarmbaand med Diamanter. 

Elise. 
Aa, hvor det er dejligt! 

August. 
Som du selv — du ligner en Diamant. 

Elise. 
Hvor de lyser og spiller! — Men er du gal. 

August, hvor falder du paa at give mig saa 
kostbar en Foræring? 

August. 
Er noget for kostbart til dig? 

Elise. 
Der er ingen saa flot som du — ingen saa 
sød ! Tager det sig godt ud ? — Har det været 
forfærdeligt dyrt. 

August 

flot. 

Det taler vi ikke om. 

Elise. 
Du er nok ordenlig rig for Øjeblikket! — 
Hvor det er kedeligt, jeg skal gaal — Men jeg 
kommer snart igen. 

August. 
Følger du saa med mig, naar jeg rejser, 
Elise. 

Elise. 
Skriv mig til, naar Tiden er der. Jeg vil 
tænke over. Jeg holder dog mest af dig. 

August. 
Glem mig ikke! Og hvis du ikke vil straks 
med, saa kom efter! Jeg skal altid finde en 
Indfatning, der er min Diamant værdig. 

Elise. 
Farvel, Farvel! Jeg maa afsted. 

August. 
Kom denne Vej! Her er du sikker for at 
møde nogen. Jeg følger dig til Vognen. 

Han forer hende ud af Døren i Baggrunden. Straks efter banker 
det paa den anden Dør. 



TREDJE SCENE. 

Olinb og LuNDiNG komoier ind fra venstre. 

Oline 

afførende sig Overtøjet 

Naa, han er her ikke! Det er galant mod 
en Dame ^- og oven i Købet, naar her skal 
være Fremmede. 

LuNDtNG 
lidt beruset. 

Gud, er August her ikke? 

Oline. 
Bliver De saa bange for det? Tør De 
maaske ikke være alene med mig i en Stue? 

LUNDING. 

Gud jo! Jeg vil jo altid gærne være sam- 
men med Dem. 

Oline. 

Det troede jeg ogsaa. For, ikke sandt, De 
kan da lide mig? 

LUNDING. 

Om jeg kan lide Dem I Men hvor kan 
dog August være! 

Oline. 
Aa, han er saamænd ikke løbet sin Vej! 
(Det farer i Lunding.) Han komnier nok ! — Men hvad 
gaar der dog af Dem! De ser saa bleg ud. 
Er der noget paafærde? 

Lunding. 
Ingenting, ikke det Mindste. 

Oline. 
For hvis De er syg, saa skal jeg rigtignok 
pleje Dem. 

Lunding. 
Aa, Frøken, jeg er bare lidt stakaandet. 

Oline. 
Vil De hjælpe mig at flytte Bordet frem I 

(De flytter Bordet; hun læner sig over detjimod ham.) Mcn De 

har slet ikke set paa mig iaften. Synes De 
ikke om min nye Kjole .?^ 

Lunding. 
De er saa ubeskrivelig dejlig, at jeg slet 
ikke tør se paa Dem. De er ligesaa smuk som 
De er ædel. 

Oline. 
De er et godt Menneske, Lundingl Dem 
kunde en fattig Pige som jeg stole paa. 

LUNDING. 

Hvad trænger De til mig! De har jo August 

Oline. 

August I Tror De ikke, jeg kender ham? 

Han er ingen nobel Karakter som De. Men 

Løfter har han nok af i Munden, store Ord, der 

kan bedaare en stakkels Pige. — (Rækkende ham 

Haanden, med Taarer.) De slcal ikke tænke Ondt Om 

mig, Lunding. 

LUNDING. 

Aldrig kunde jeg gøre det I — Jeg beundrer 
Dem. 

Oline. 

Aa, jeg er kun en simpel Pige — naar man 
ikke er rig, saa lærer man ikke det, de fine 
Damer kan blære sig op med. 

Lunding. 
Der er ingen Dame, der er finere end De! 
— Blæse med Damernes Kundskaber, kan de 
tjene deres Brød? Nej! Og jeg kender ingen 
Dame, i hvis Selskab man har det gentilere end 
sammen med Dem. 

Oline. 
Det er for det, jeg har et godtHjærte, Hr. 
Lundingl De er min Ven, ikke sandt? 

LUNDING. 
trykkende hendes Haand. 

Aa, Frøken, De kan ingen oprigtigere Ven 
have — De véd ikke, hvor jeg beundrer Dem 
— elsker Dem. 

Oline. 
Hvis vi to havde truffet hinanden før I — Jeg 
véd nok, hvordan Herrerne tænker om os fattige 
Piger I Men det er ikke saa let at modstaa, 
naar man er ung og ser lidt godt ud. Og 
saadan som August hang over mig I — Og dog 
er det ikke saadan imellem os, som Folk troer. 

LUNDING. 

Jeg, tror aldrig det mindste om Dem — 
og det maa jeg sige Dem : hvis noget skulde 
hænde — 

Oline 

hurtigt. 

Hvad for noget! 

LUNDING. 

Noget slemt, noget græsseligt — aa Gud — 
vil De saa stole paa mig og lade mig hjælpe 
Dem? 

Oline. 
Ja, det ved Gud jeg vil. 

FJERDE SCENE. 

Db Forrigb. August kommer fra Baggrunden. 

August. 
Godaften, min Tøs! Godaften, Lunding! 

LUNDING. 

Naa er du der! 

August. 

Ja, er det saa mærkeligt? Jeg var inde at 
vaske mine Hænder. 

Oline. 
Tak for Kjolen, August! 

August. 

Ingen Aarsag! Den klæder dig brillant, og 

saa har jeg da Fornøjelse af den. Naa, lad os 

nu faa noget at drikke ; jeg trænger til en Hjærte- 

styrkning, og Lunding ser da ganske begrædelig 

ud, (De sætter »ig ved Bordet; August skænker.) Hvad er der 

ivejen mit Lam? Ulykkelig Kærlighed til Oline, 
hvad 1 Skaal ! 

Lunding. 
Skaal, August, jeg er din Ven. Jeg be- 
undrer dig^ men jeg er ulykkelig iaften. Livet 
er saa frygteligt. 

August. 
Naa, er du allerede paa det Stadium. 

Oline. 
Vær nu ikke saa vild, August! 

August. 
Hvorfor ikke, min Skat! Jeg er just oplagt 
til alskens Lystighed. Inat vil vi drikke, imorgen 
vil vi græde I 

Det banker. 

FEMTE SCENE. 

De Forrige. Mengel kommer fra venstre. Senere Pbobrsen. 

August. 
Haløj! Der har vi Pengesækken i egen 
Person, Guldtønden! 

Mengel. 
Godaften, mit Herskab! 

August. 
Godaften og Velkommen i min tarvelige Bo! 

Mengel. 
Bliv endelig siddende! Jeg tager en Stol. 
Godaften, Frøken Oline! Smuk som en Rose! 
Godaften, ædle unge Mand, De ser lidt tung- 
sindig ud! 

August. 

Ja, Lunding er rent til Rotterne iaften. 

Lunding. 
Aa, Gud ja I 

Oline. 
Det er virkeligt Synd at plage det stakkels 
Menneske. Alle kan jo have det med daarligt 
Humør engang imellem. 

Mengel. 
Særdeles sandt, min Dejlige! Men burde 
ikke Deres Nærværelse bringe Hr. Lundings hele 
Elskværdighed til at skyde Blomst? 

LUNDING 
mere og mere fuld. 

Jeg er ulykkelig, aa Gud, aa Gud! 

August. 
Drik for Fanden, Menneske I Inat vil vi 
drikke, til vi styrter I Skaal, Mengel, det glæder 
mig, at De paa Deres gamle Alder endnu har 
Lyst til at være mellem unge Mennesker. 

Mengel. 
Tak! Og gid Deres Alderdom maa hen- 
rinde saa blidelig som min. Aftenstund har Guld 
i Mund, naar man er lidt Filosof. 

August. 
Og hvad er Deres Filosofi? 

Mengel. 
Ikke at ønske andet, end hvad jeg kan faa 
— og det er saamænd ikke saa lidt. Det er 
ubegribeligt, hvormeget der tilbyder sig for en 
ældre, lidt tyndhaaret Gentleman i en god Spa- 
serepels. 

August. 
Naar han har hundredtusind om Aaret. 

Oline. 
Og ser godt ud endnu. 

Mengel. 

Mit smukke Barn, vil De række mig en 

Cigar? Takl Dejlig Aroma. Ægte Cigarer og 

ægte Kærlighed, hvadbehager — det er gode 

Ting. 

Oline. 

Mandfolkene er saamænd alletider troløse. 

Mengel. 
Hvilke sørgelige Erfaringer! Hvad er det 
for græsselige Mandfolk, De er stødt paa? Saa 
skulde De kendt min Generation, det var solide 
Karle, hvadbehager. 

Oline. 

Ja, De er rigtignok solid, gaa væk I Nej, 

se Hr. Lunding, i ham er der saamænd ikke 

Falsk. 

Lunding. 

Aa Gud, hvor De er god. 

August. 
Det er virkeligt yndigt, dette her. — I skulde 
saamænd gifte jer, naar jeg nu rejser. 

Oline. 
Rejser du, August.? 

Lunding. 
Rejser du? 

August. 
Hej, hvor du ser forfærdet ud, Lunding. 
Nu er du da rent drivende fuld. 

Lunding. 
Jeg er aldeles ikke fuld, jeg er ulykkelig. 

August, 
Javel! — Men det er da ikke noget at skabe 
sig for, at jeg rejser mig en Tur. Dog jeres Be- 
drøvelse over Skilsmissen rører mig naturligvis. 

Mengel. 
Naa, De skal ud at se Dem om! — Amerika 
maaske, hvadbehager? 

August. 
Paris kan gøre det. 

Mengel. 
Dejlig By. 

August. 
Dejlige Fruentimmer. 

Oline. 
Saa glemmer du mig, August. 

August. 
Bliver du nu ogsaa rørende ! Jeg nok skal tåge 
flotte Presenter hjem til dig. — Naa, lad os nu 
være lystige. Skal vi begynde paa Champagnen? 

Mengel. 
Vi drikker paa en lykkelig Rejse. 

Oline. 
Og en lykkelig Genkomst. 

LUNDING. 

Ja, det vil vi, August! Du har været mage- 
løs imod mig. 

August. 

Er det en Tale? Kom med den! 

LuNDING 

rejser sig meget fuld. 

Jeg er ikke Taler. Jeg har ikke Ordet i 
min Magt; men naar jeg tænker paa, at du, 
August, skal rejse langt, langt bort, saa bløder 
mit Hjærte. Aa Gud, hvor er jeg fortvivlet ! Du 
har været mageløs imod mig — og jeg beundrer 
dig, August. Før jeg kendte dig, var jeg en 
Bonde, (Han græder.) jeg forsikrer Dem, en komplet 
Bonde. Du har skrabet mig af, du har skabt 
en Gentleman af den stakkels Kommis fra Hobro, 
du har aabnet en ny Verden for mig, fuld af 
vidunderlige Nydelser — men ogsaa fuld af uhyre 
Fristelser. Gud ske Lov, jeg ikke er bukket 
under for dem, jeg staar oprejst. (Han vakler, men 
holder sig.) Aa, gid du ogsaa maa holde dig oprejst, 
gid du maa blive lønnet efter Fortjeneste — du 
er et sjældent Menneske, gid — gid — 

Han ender i Hikken under de andres Munterhed. 

August 

skoggerleende. 

Tak, du gamle Dreng, for de gode Ønsker. 

Kærlighed. 10 

Jeg skaber mig selv Lykken. Gemytlig, dit fulde 
Asen! Kom lad os faa en Vise, Oline! 

Mengel. 
Synger Frøkenen? 

August. 
Naa da! 

Oline. 

Jeg har været lige ved at lade mig engagere. 

Mengel. 
Til Operaen? 

August. 
Nej, det var nok en mindre Tribune. Kom, 
lad os faa Klip Klap! 

Han sætter sig ved Klaveret til venstre og akkompagnerer. 

Oline 

synger. 
Vogt jer, vogt jer, I listige Dyr, 
som ger om Nætterne Postyr! 
I sniger jer om og vil jer gotte 
med Næstens Hustru, Pige og Krus: 
Vogt dig, Rotte I 
Vogt dig, Musl 
Rotte, 
som hører til de flotte, 

Mus, 

som lever i Sus og Dus: 

tag jer iagt, tag jer iagt, 

der er en Fælde for jer lagt. 

Klip, Klap, 

Lækker er Tællen, 

Klip, Klap, 
I gaar i Fælden 

Alle hamre med Knivene og brøle de sidste Linier i Kor. August 
sidder ved Klaveret, rygende, drikkende og slaaende i Tangenterne. Under 
Slutningen af Sangen erPsDBRSEN stille kommen ind af Døren til venstre 
og staar bagved August, hvem han banker paa Skuldren. Der er et Rum 
mellem disse to og de andre. 

August 

fbrer op. 

Hvem er Dé? Hvad vil De her? 

Pedersen. 
Jeg skulde tale et Ord med Dem, Hr. Birk- 
ner! — (Xii de andre.) Jeg beder Selskabet ingen 
Ophævelser at gøre! — Jeg har et Ord at sige 
til Hr. Birkner. 

Oline 

til Mengel. 

Det er en Rykker. 

Mengel 

uhyggeligt tilmode. 

Tror De? 

LUNDING 
med Munden aaben af Rædiel. 

Gud hjælpe os allesammen I 
August 

sagte. 

Naa, hvad er der saa? Hvad vil De mig? 
Pedersen 

ligeledes. 

De maa følge med. 

August. 
Følge medl Hvad skal det sige? 

10* 

Pedersen. 
De forstaar nok! Jeg er Opdagelsesbetjent. 
(Han viser Politiskat.) Kom iiu uden Skaiidalc! 

August. 
Det er en Misforstaaelse. Det er oprørende 
at trænge ind hos mig om Natten — 

Pedersen. 
Ja, De kan forklare Dem for Inspektøren. 
Men nu maa De følge med. 

August. 
Nu straks! (Overlegent.) Jeg skal indfinde mig 
imorgen paa Politikontoret. 

Pedersen. 
Nej, De maa straks med! Gør nu ingen 
Ophævelser! De ser, jeg gærne vil behandle 
Dem galant. De kan jo sige til de andre, at 
det er en presserende Forretning. 

August 

ynkeligt. 

Hvorfor kommer De da her, naar jeg har 
Fremmede? 

Pedersen. 

Fordi jeg vilde se, hvem Deres Fremmede 
var. Jeg har en Droske dernede, kom nul 

August 

mellem Tænderne. 

At man skal være nødt til! — Jaja, jeg vil 

blot hente mit Tøj i Sovekamret. De kan vente 
saalænge her. 

Pedersen. 
De kan gærne faa Lov til at tage noget 
Tøj; men De skal ingen Forsøg gøre paa at 
slippe bort ad den anden Udgang, for der staar 
en Betjent baade i Porten og i Gadedøren. 

August. 
Fordømt! 

Pedersen. 
Saa vil De maaske med straks uden mere Tøj. 

August 

skriger. 

Jeg vil ikke, jeg vil ikke ! — Gaa Deres Vej, 
siger jeg Dem. 

Pedersen. 
Skrig nu ikke opl Det er ingen Nytte til. 

De andre nærmer sig. 

Mengel. 
Hvad skal dette betyde? 

Oline. 
Gud, hvad er der ivejen? 

Lunding. 
Sikken en Ulykke! 

Pedersen. 
Ganske rolig, ganske rolig! 

August. 
Det er jo Vanvid I 

Pedersen 

kommanderer. 

Kom nu! Skynd Dem. 



SJETTE SCENE. 

De Forrige. Gbrner kommer fra venstre. Senere Fru Birkner. 

Gerner 

gaar imellem August og Pedersen. 

Et øjeblik I rra Pedersen.) Jeg maa tale med 
Dem! De kender mig? 

Pedersen. 
Jo, Hr. Advokat, jeg kender Dem. 

Gerner. 
Kan disse Personer ikke trække sig tilbage? 

Pedersen. 
Udmærket godt, Hr. Advokat. 

Gerner 

til de andre. 

Jeg beder Dem gaa bort alle tre. Jeg 
ordner bedst denne Sag alene. Jeg behøver 
næppe at paalægge Dem den strængeste Diskre- 
tion. De, Hr. Lunding, (Tii oiine.) og De er i 
høj Grad interesserede i at tie. Dig, Mengel, 
kommer jeg til imorgen tidlig. 

Mengel. 
Vell Jeg gaar. (Sagte.) Faar du det klaret? 

Gerner. 
Upaatvivleligt. 

Mengel. 
Det var udmærket for Familiens Skyld. 
Hvis jeg kan være til nogen Tjeneste — 

Gerner. 

Tak I Farvel. (Mengel gaar ud ta venstre.) Aa, Hr. 

Lunding, vil De sørge for, at det Fruentimmer 
• ikke mere kommer hjem til Fru Birkner. 

Lunding. 
Jamen det er jo forfærdeligt! Hvor skal 
den arme Pige hen? 

Gerner. 
Aa, Vrøvl! De finder nok et Sted. 

Oline. 
Hvad er det, den Herre siger? 

Gerner. 
Jeg siger, De skal tage Dem iagt og gaa 
Deres Vej og ikke sætte Deres Ben mere i 
Deres Kondition. 

Pedersen. 
Det er vist det rigtigste. 

Oline. 

Saadan behandler man en fattig Pige. 

LUNDING. 

Stol paa mig, Frøken I 

Oline. 
Ja, De vil ikke forlade mig! 

LUNDING. 

Nej, aldrig saalænge jeg lever — Farvel, 
August, du kan ikke tro, hvor jeg lider. 

Gerner. 
Aa, gaa nu bare! 

Lunding og Oline gaar ud til venstre. 

Gerner. 
Se saa! — De er kommen for at arrestere 
Hr. Birkner: det maa ikke ske. 

Pedersen. 
Jeg har min Ordre. 

Gerner. 
Jeg véd det. Men Banken tager sin An- 
meldelse tilbage — under visse Betingelser, som 
jeg indestaar for bliver opfyldte. De er en 
intelligent Mand, saa jeg behøver ikke at for- 
klare Dem det nøjece. Dette Brev vil desuden 
give Dem Oplysning — 

Pedersen. 
Behøves ikke, Hr. Advokat, Deres Ord er 
mig nok. 

Gerner. 
Saa er der Forholdet til Deres Overordnede. 
Men det paatager jeg mig at klare. Jeg giver 
Dem mit Æresord paa, at Hr. Birkner skal være 
til Tjeneste — hvis man ønsker det. Men De 
véd ligesaa godt som jeg, at man ikke vil ønske 
det — naar Sagen dysses ned. 

. Pedersen. 
De indestaar mig for Følgerne. 

Gerner. 
Det gør jeg. 

Pedersen. 
Saa tror jeg ikke, jeg har noget at risikere. 
Ved den Art Forretninger er man glad, naar de 
løser sig saadan op. Man vil jo nødig genere 
bedre Folks Børn. Jeg vil da handle efter 
bedste Konduite. 

Gerner. 
De finder altsaa ikke Hr. Birkner inat — 
og imorgen taler jeg med Inspektøren. 

Pedersen. 
Vel! Saa trækker jeg mig tilbage. 

Gerner. 
De kan stole paa min og Familiens Tak- 
nemmelighed. 

Pedersen. 
Mange Tak! Farvel, Hr. Advokat! 

Gerner. 
Farvel, Hr? — 

Pedersen. 
Pedersen, til Tjeneste 

Han gaar ud til venstre. 

August, 

der bar siddet ganske slev henne ved Klaveret under det For^aaende, 
farer pludselig op. 

Jeg er fri! 

Gerner. 
Ja! 

August. 
Det var altsaa en Misforstaaelse. Jeg tænkte 

det nok. (Han gaar hen til Bordet og skænker sig et stort Glas 
fuldt og drikker; byder Gerner.) Vil De ? 

Gerner 

ser paa ham. ' 

En Misforstaaelse — Nej! Deres Trafik er 
opdaget. Banken har faaet Rede paa de falske 
Veksler. 

August 

brøsigt. 

Falske Veksler! Hvad skal det sige? 



Digitized by VjOOQIC 



155 



Gerner. 
De vil vel ikke nægte! Jeg beder Dem, 
lad os ikke misforstaa hinanden. Jeg har lovet 
Banken fuld Dækning for det besvegne Beløb 
og derved vundet Ret til at standse Anholdelsen. 
Jeg tænker Sagen kan dysses ned, men Deres 
Stilling har De mistet. Her i Byen kan De 
daarlig blive — saa skal De afgive Forklaring, 
og De kan ogsaa daarligt rejse: det vækker 
Mistanke. Hvad det nu gælder om er først at 
erfare, hvor stor Deres Gæld er og dernæst 
hvilke Planer De selv muligvis har. — Men som 
sagt, fri for Arrestation bliver De. Det værste 
er undgaaet, 

August. 
Dækning for Beløbet, siger Del Véd De 
hvor stort det er} 

Gerner. 
En tredve tusind Kroner, er det ikke rigtigt? 

August. 
Og De vil dække? 

Gerner. 
Ikke jeg- — en anden 1 Den, De ruinerer, 



Deres Moder. 
Mor! 



August. 

Fru BiRKNEK kommer ind fra Baggrunden. 

Gerner. 
Der er hun selv. Nu kan De sige hende 
Resten. Det er i Orden, Frue. Vi har for- 
hindret — 

Fru Birkner. 
Jeg hørte det nok altsammen. 

August. 
Du her, Merl 

Fru Birkner.. 
Ja, min Dreng, nu maa vi to tale sammen 
— vi tre. 

Gerner. 
Vil De ikke, jeg skal gaa lidt bort? Jeg 
kan komme tilbage og hente Dem. 

Fru Birkner. 
Nej det er bedst for mig. De bliver. Jeg 
trænger til Deres Raad. Hvordan staar det nu.^ 

De satte sig alle tre ved det dækkede Bord. August drikker stadig 
under det Følgende. 

Gerner. 

Det staar nu saadan, at her er en dobbelt 
Vanskelighed. Her er grebet saa tidligt ind, at 
Sagen ikke bliver bekendt, og hvis Deres Søn 
imorgen kunde tiltræde sin Plads paany i Banken, 
vilde der muligvis mumles, men ingen kunde 
vide noget og alt vilde glemmes i en Fart. 

Men nu er dette en Umulighed. Direktionen til- 
lader det selvfølgelig ikke, den driver ikke sin 
Humanitetsfølelse saa vidt — 

August 

mut. 

Jeg har heller ingen Lyst til at gaa derop 

igen. 

Gerner 

skarpt. 

Her spørges ikke om Deres Lyst. 

Fru Birkner. 
Gerner I Vi maa være ganske rolige. 

Gerner. 
Tilgiv, Frue! — Altsaa. da Hr. Birkner saa- 
ledes pludselig opsiges af Banken, var det heldigst, 
han kunde komme herfra med det Samme. Det 
er bedst, han glemmes. Og derfor, hvis De 
uden Opsigt kunde rejse straks — 

August. 
Det kan jeg godt. 

Gerner. 
Hvordan det? 

August. 
Jeg har sagt til alle mine Venner i de sidste 
Dage, at jeg vilde rejse en Tur. Der er ikke 
En, som bliver forbavset, naar han hører, jeg er 

borte. Lunding er den, der staar mig nærmest, 
og han kan klare det med de andre. 

Gerner. 
Ah, De havde tænkt at rejse. 

Fru BiRKNER. 
Det var jo ogsaa det bedste. 

Gerner. 
Saa anser jeg det for rigtigst, at De rejser 
imorgen tidlig — jeg raader ubetinget til, at De 
kommer væk. Vi andre kan meget bedre agere, 
naar De er borte. 

August. 
Vel, jeg skal gærne rejse. 

Gerner. 
De har sikkert skaffet Dem Rejsepenge — 
hvormange ? 

Fru Birkner. 
August kan beholde alle dem, han har. 

Gerner. 
Men Frue! 

Fru Birkner. 
Saadan maa det være. Du tager saa til 

Hamborg og derfra til — (Hun kan ikke faa Ordet sagt.) 

Gerner. 
Til Amerika. - 

August 
Til Amerika, naa. 

Gerner. 
Ja, var det ikke det, De havde tænkt? 

August. 
Aa jo! Jeg har nok Lyst til at se den nye 
Verden. 

Gerner. 
Saa staar der kun tilbage aX spørge Dem 
om, hvor stor Gæld De har foruden Bankvekslerne. 

August. 
Jeg véd ikke rigtig. En halv Snes Tusind, 
tænker jeg — Skrædder og Modehandler, Re- 
stauratør og Guldsmed — de kommer nok alle- 
sammen, naar de hører, jeg er borte. 

Gerner. 
Ja, Frue, saa er det Deres Ruin. 

August. 
Skal det virkelig betales altsammen? Hvor- 
for Fanden gør I det? Det er jo Galskab. Da 
vi snakker roligt her, da Mor ogsaa er fornuftig* 
saa lad os dog være praktiske Folk. Naar jeg 
dog tager Farten til Amerika, hvorfor skal der 
saa betales for mig? 

Gerner. 
Fordi majTi betaler sin Gæld. 

Fru Birkner. 
Det maa vi, August, vi kan ikke bedrage 
fremmede Folk. 

August. 
Aa, det er jo Fantasteri og Barnesnak I Ser 
man ikke hver Dag Folk, der ikke kan betale 
deres Gæld. Naa, de spiller Fallit og er lige 
gode for det. — Og om Banken taber Penge, 
hvem har Skade af det? 

Gerner. 
Her er intet at tale om. Vi har købt Deres 
Frihed for den Pris. 

August. 
Men saa handl da med dem, Advokat! Ser 
De ikke, naar jeg er borte, har De alle Trumfer 
paa Haanden. Giv dem en halv Snes Tusind, 
naar galt skal være, og betal forresten ikke en 
Hvid til alt det andet Pak! 

Gerner. 
Med de Forudsætninger havde jeg ikke paa- 
taget mig denne Sag. 

Fru Birkner. 
Nej, August, det bliver som engang aftalt 
mellem Gerner og mig. Vi betaler enhver sit. 

August. 
Jamen du ruinerer dig jo i Bund og Grund. 

Fru Birkner. 
Det maa jeg finde mig i. 

August. 
Jamen! Det har du ikke Lov til. 

Gerner. 
Ikke Lov.? 

Fru Birkner 
Jeg forstaar dig ikke, August. 

August. 
Husk dog paa, at det ikke gaar ud over 
dig selv alene, men over dine Børn, over Annie 
og mig. Og hvis du mener, at Annie maaske 
vil blive forsørget i et passende Ægteskab — 
skønt en hel fattig Pige med en Familie, der 
kan ligge til Byrde, næppe faar mange Friere — 
saa er der mig — mig, som du berøver min 
Formue. Har du tænkt paa det? 

Fru Birkner. 

Nej, det har jeg ikke tænkt paa, men hvor 
kunde jeg ogsaa det, da det er dig. August, 
som selv er Skyld i den Ulykke, som du frygter 
saa haardt. 

August. 

Jeg er ikke Skyld i nogen Ulykke — ja, 
jeg ser det godt paa jeres Miner, hvad I tænker. 
Men jeg vil sige jer det rent ud, jeg taaler ingen 
Bebrejdelser — 

Kærlighed . 1 1 

Fru Birkner. 
Jeg gør dig ingen, August. 

August. 
Nej, men hvordan sidder I, du og Hr. Ad- 
vokaten, som stumme Dommere over den for- 
lorne Søn? Ja, jeg har begaaet en Dumhed, en 
stor, en eklatant Dumhed ved at skrive disse 
falske Veksler — for man skal aldrig bringe sig 
i direkte Kollision med Straffeloven — men jeg 
havde paa engang faaet formeget paa mig og 
vidste ikke, hvordan jeg skulde klare mig. Men 
nu er det jo forbi og iorden, og saa skal vi 
bære os fornuftigt ad. 

Gerner 

rejser sig. 

Det er mig umuligt at tie stille. Frue, jeg 
vil hellere gaa end høre paa dette. 

Fru Birkner. 
Nej, De maa blive og hjælpe mig. Du taler 
vildt iaften, August, du kan umuligt mene dette. 

August. 
Hvad kan jeg ikke mene? 

Gerner. 

De kan ikke mene at bebrejde Deres Mor, 

at De har ødet hendes Formue bort. Selv om 

De ikke begriber, hvor uhæderligt det vilde være 

at fragaa Deres Gæld, saa maa De vel forstaa 

det simple Spørgsmaal : med hvilken Ret har De 
levet over Deres Evne og brugt andres Penge 
til Deres Fornøjelser — Deres Udsvævelser? 

August. 
Ja, det ventede jeg. Det skal jeg svare 
paa: med den Ret, ethvert Menneske har til at 
leve, til at føle, at han lever. Og man har lært 
mig at more mig. Sagde du det ikke til os: 
Mor jer, Børn. mens I er unge! Og det er det. 
jeg har gjort. Jeg har baaret mig ad, som man 
har opdraget mig — og jeg er født med lystne 
Sanser, og }eg kan ikke begribe nogen Grund, 
hvorfor jeg ikke skulde tilfredsstille min Lyst. 

Gerner. 
Fy for al Landsens Ulykke! Vender De 
Bebrejdelsen om imod Deres Moder! 

August. 

Nej, slet ikke. Jeg bebrejder Mor ingen 
Verdens Ting, men lad mig ogsaa være fri for 
jeres Moral. Lad os tale rent ud af Posen! 

Fra jeg blev seksten Aar, var jeg voksen. 
Hvor skulde jeg hen? Ødelægge mig selv eller 
bruge Penge. Gaa ned ad Gaden en Aftenstund 
og se, naar Amors Garde tropper op i Hundred- 
vis — det er Moralen, det er Kjøbenhavn, det 
er Livet. Har jeg læst om andet i alle de dy- 
dige og udydige Bøger, end at det bedste i 

Livet var at elske. Naa — jeg har elsket — 
og de bedste, jeg kunde finde. 

Jeg har ladet mig slæbe om paa alle de 
fine Baller, hvor man udstiller de unge Damer 
halvnøgne. Jeg var forelsket nok i dem, og 
kunde jeg faaet fat i dem, saa skulde jeg gærne 
ladet mig nøje. Men nej! Nok se, men ikke 
røre. Naa, saa maatte jeg søge andetsteds — 
og ikke de laveste, for jeg var fint vant. Dertil 
har jeg nu i en fem, seks Aar brugt en lille 
Formue — og det har været nødvendigt Saa- 
dan er jeg født, med den Lyst og ikke med 
Fiskeblod i Aarerne. Jeg var kommen ind i en 
Hvirvel, og jeg lod mig drive med — godt var 
det, og jeg fortryder ingenting — undtagen min 
store Dumhed. 

Hvis jeg havde ejet hundred tusind Kroner, 
havde det Hele ingenting gjort. Og tænke sig 
dog, at jeg er sluppet igjennem med min Hel- 
bred salveret og ikke gaar omkring med en 
dødelig Sygdom i Kroppen. Niej, jeg vil hver- 
ken angre eller sørge — jeg vil leve, jeg maa 
level Ad Helvede til med jeres Moral! Jeg 
spytter paa den, spytter paa den! 

Gerner. 

De hidser Dem op og skænder løs — fordi 
De føler Deres Uret. 

Fru Birkner. 
August I I noget har du Ret. Det er mu- 
ligt, at du er blevet, som jeg har opdraget dig. 
Jeg vidste ikke bedre. Selv havde jeg levet en 
glad Ungdom — men en lidt trist Tid, da den 
var omme, og jeg blev gift. Dig, min Dreng, 
var jeg bange for at være stræng imod — og 
saa anede jeg ikke, hvordan jeg skulde baaret 
mig ad. Jeg véd det ikke engang nu. Men det 
var en Ulykke, at der ingen Fortrolighed var 
imellem os og især ikke i den Henseende, hvor 
der vel allermest burde været. Maaske jeg kunde 
talt dig tilrette, hjulpet dig — du skulde maaske 
have været gift som ganske ung — eller hvad 
det nu kunde været. Jeg vidste intet om, hvor 
slemt du havde det, jeg anede ikke, at der var 
saadan stærk — Natur i dig. Men tænk nu paa, 
hvor haardt jeg i denne Nat straffes for min 
Ubesindighed — 

Hun græder hæftigt. 

August 

mørkt. 

Aa Mor! 

Fru Birkner. 

Aa, min stakkels Dreng, lad os ikke skilles 
saadan I Forhærd ikke dit Hjærte imod mig I 
Jeg er saa fortvivlet. 

August 

mut. 

Jeg beder dig om Forladelse, hvis — 

Fru Birkner. 
Kom til mig, kom herhen. — Husker du, 
da du var lille, hvor godt vi havde det. Naar 
jeg legede med jer — naar jeg læste for jer — 
Komedier og Romaner — maaske det ikke var 
rigtigt, maaske det ophidsede din Fantasi — 
men jeg kunde da ikke ane — 

August. 

Du maa ikke tale saadan, Mor — du har 

jo ingen Skyld. Du maa ikke græde, jeg er nu 

engang bleven saadan, og der vokser ingen Urt 

for mig. 

Gerner^ 

til Fru Birkner. 

Tilgiv, men De maa ikke oprive Dem saa- 
dan selv. Frue! I én Ting har Deres Søn Ret: 
vi maa være koldblodige og rolige inat. 

Fru Birkner. 
Ja, ja — nu skal jeg være rolig. Hvad skal 
vi gøre? Du vil følge Gerners Raad? 

August. 
Ja. 

Gerner. 

Hr. Birkner maa helst rejse imorgen. tidlig 

— for sin egen Skyld og for Deres, Frue, som 

ikke kan taale flere saadanne Samtaler. Pak 

Deres Kuffert inat og gør Dem istand i de Par 

Timer, De har. Kan De blive færdig i saa 

kort Tid.? 

August. 
Naar det skal være — ja. Jeg skal blot 
skrive et Par Breve. 

Gerner. 
Og De, Frue, maa gaa hjem — alene for 
Deres Datters Skyld. Vi maa undgaa al Opsigt. 
Jeg skal ledsage Dem og vende tilbage her for 
at være hos Hr. Birkner lige til Afrejsen — for 
alle Tilfældes Skyld. 

Fru Birkner. 
De er vor bedste Ven. 

August 

mut 

Jeg takker Dem ogsaa. 

Gerner. 
Behøves ikke! — Kom, Frue I 

Fru Birkner. 
Farvel, August! 

August 

lavt. 

Farvel, Mor, lad os gøre det kort! 
Fru Birkner 

med halvkvalt Stemme. 

Farvel, min Dreng, du vil snart skrive til 
mig, ikke sandt .^ Jeg vil længes saameget. At 
du skal rejse saadan fra mig! — Men vær ikke 
vred paa mig, husk, jeg følger dig med alle de 

kærligste Tanker, og jeg skal hjælpe dig med 
alt, hvad jeg formaar. Det er jo ingenting, hvad 
du har gjort — slet ingenting; bare saa rimeligt 
altsammen. Jeg forstaar det nu. Og tilgiv mig, 
at jeg ikke har været dig en bedre Mor — jeg 
tænkte aldrig, jeg skulde blevet dig til saamegen 
Ulykke. 

Hun holder ham i sine Arme. 

August 

pludselig udbrydende. 

Aa Mor, Mor, tilgiv mig I Du er jo den 
eneste, der holder af mig. 

Han kaster sig ned for hende, som grædende bøjer sig over ham og 
kysser ham. 

Tæppet falder. 

FJERDE AKT. 

Stuen hos Fru Birkner fra første Akt. Morgen. 

FØRSTE SCENE. 

Fru BiRKNBK sidder i Morgendragt i en Lænestol. Annie kommer fra hejre. 

Fru Birkner. 
Godmorgen, mit søde Barn! 

Annie. 
Du har ikke været i Seng inat. 

Fru Birkner. 
Nej! 

Annie. 
Hvad skal det betyde? Hvad er der paa- 
færde ? 

Fru Birkner. 
Blev du angst, da du kom hjem? 

Annie. 
Nej — men urolig. Jeg tog tidlig hjem 
Kl. I eller saa, og jeg troede, vi maaske var 

løbne vild af dig derude — der var jo saa prop- 
fuldt, og vi var ovre i Restaurationen. Saa 
tænkte jeg, du kom snart hjem og lagde mig 
til Sengs — jeg laa længe vaagen, men tilsidst 
faldt jeg i Søvn. For lidt siden vaagnede jeg 
og gik ind til dig — og saa, at du ikke havde 
været i Seng inat. 

Fru Birkner. 
Jeg kom noget senere hjem, og jeg havde 
ingen Lyst til at la^gge mig. 

Annie. 
Men hvad er der da paafærde? 

Fru Birkner. 
Jeg skal fortælle dig det om lidt, men sig 
mig nu først, hvad der er hændet dig. 

Annie. 
Man skulde sandelig ikke tro, du interes- 
serede dig derfor, siden du lod mig være alene 
inat. 

Fru Birkner. 
Jeg kunde ikke komme — fortæl nu! 

Annie 

slaar med Nakken. 

Jeg er forlovet. 

Fru Birkner 

lavt. 

Er du? 

Annie. 
Synes du ikke derom? 

Fru BiRKNER. 
Jeg vilde ønske, du havde handlet mindre 
overilet. 

Annie. 
Aa, jeg har overvejet det — endogsaa 
spurgt til Raads. Det er jo et glimrende Parti, 
jeg gør. 

Fru Birkner. 
Sig mig nu alting og vær mindre febrilsk! 

Annie. 
Det er saamænd meget kort. Jeg maa da 
sige dig først: da jeg iaftes tog bort sammen 
med Gerner, saa tænkte jeg, at jeg efter din 
Opfordring kunde spørge ham om hans Mening. 
Naa, saa gik jeg op til ham, skønt han ikke 
vilde have mig med — du vil vel skænde paa 
mig, fordi det var upassende. 

Fru Birkner. 
Det var urigtigt, men jeg vil ikke skænde. 

Annie 

først rask paa det; senere mere og mere forpint. 

Det var nu alligevel meget godt, jeg gjorde 
det. — Naa, saa tog Elise og jeg til Karneval 
med hendes Tante som Sauvegarde, og jeg tror 

at Folk kendte os straks. Elise blev revet bort, 
hendes Tante sad i Logerne, og mig bemægtigede 
Hans Nandrup sig — og han dansede med mig 
og han plagede mig og fortalte mig, hvor mage- 
løst vi skulde faa det — og ingen andre enga- 
gerede mig — det lod til, at Folk allerede be- 
tragtede mig som hans lovlige B)^te — og saa 
skulde vi spise til Aften paa Restaurationen — 
og du kom ikke — og der var stort Selskab, 
alle Nandrups og Kusiner og Fættere — og for- 
færdelig fin Souper — spise kunde jeg ikke — 
men jeg drak en Mængde Champagne — og 
Hans Nandrup var min Bordkavaler — og alle 
saa paa os — og du kom ikke — og han sagde, 
jeg maatte svare ham nu iaften, alle ventede 
det — og jeg sagde ikke ja, men jeg kunde 
heller ikke sige nej — og saa nikkede han 
pludselig over til sin Fader, og den gamle Nan- 
drup — Pa' — rejste sig med et skinnende rødt 
Ansigt og udbragte med en Mængde Kompli- 
menter til mig og dig de Forlovedes Skaal, og 
alle raabte Hurra, og de gratulerede mig og 
kyssede mig — uh ! — og saa gik vi ind i Salen 
og dansede igen — det var en py Galopade, 
tror jeg — bestandig med Hans Nandrup, der 
hang over mig som han vilde spise mig — og 
jeg blev saa ør og fortumlet — og du kom ikke 
— og saa vilde jeg hjem — jeg kunde ikke 
mere — og han skaffede mig en Vogn og kørte 

mig lige til Døren — og snakkede og lo og tog 
mig om Livet — og saa styrtede jeg op — og 

du var her ikke — og og (Pludselig i Craad.) 

Mor, Mor, hvad skal jeg gøre! 

Hun kaster sig om Fru Birkners Hals. 

Fru Birkner. 
Naa, naa, Annie, blot ikke græde, jeg kan 
ikke taale det idag. Vi maa være rolige! — 
Er han dig imod? 

Annie. 
Jeg bryder mig jo slet ikke om ham. 

Fru Birkner. 
Men er der da en anden, du holder af? 

Annie 

rejser Hovedet. 

Nej, der er ikke. Hvorfor spørger du? 

Fru Birkner. 
Jeg tænkte muligvis — 

Annie. 
Naa ja — det er der. Du véd ogsaa, hvem 
det er. 

Fru Birkner. 
Jeg tror det næsten. 

Annie. 
Men han bryder sig om en anden. Véd 
du ogsaa, hvem denne anden er? 

Fru BiRKNER. 
Det interesserer mig ikke. 

Annie. 
Ikke I — Selv om — 

Fru Birkner. 
Selv om denne anden var mig, hvis vi skal 
sætte noget saa umuligt. For der vil intet saa- 
dant mere komme i mit Liv — jeg er færdig 
med den Art Tanker. 

Annie. 
Saa du skal ikke — f 

Fru Birkner. 
Hvilket? 

Annie. 
Nej, lad os ikke tale mere derom, Mor! 

Fru Birkner. 
Nej, lad os ikke det. — Vi har vigtigere 
Ting at tale om. 

Annie. 
Der er sket noget, Mor I 

Fru Birkner. 
Ja I Ser du, naar jeg ikke igaar straks og 
ivrigt fraraadede dig at gifte dig med Nandrup, 
saa var det, fordi jeg tog de rent materielle 

Hensyn i Betragtning. Det er jo saadan, at 
Ægteskab er Forsørgelse for en ung Pige. 
Alligevel kunde jeg igaar med lettere Hjærte 
have afholdt dig derfra — end idag. Igaar 
kunde jeg sige: bliv hjemme, her er nok for os 
begge. Idag maa jeg sige: du har Anledning 
til at gifte dig. — Vi er ruinerede, Annie. 

Annie. 
Men hvordan, Mor, hvad vil det sige? 

Fru Birkner. 
Det er August — han har brugt for mange 
Penge, saamange, at der næsten ingen er til- 
overs til os to. 

Annie. 
Men hvorfor skal han have Lov dertil? 

Fru Birkner. 
Han havde ikke Lov, men han var kommet 
i slet Selskab, unge Mennesker, der var letsin- 
dige og rigere end han — og saa var han ube- 
tænksom. Du skal ikke tænke ukærligt paa 
ham, for han er haardt straffet. Han har maattet 
rejse herfra. 

Annie. 
Er han allerede rejst! 

Fru Birkner. 
Ja, imorges tidlig. Derfor kom jeg ikke ud 

til dig paa Karnevalet, fordi jeg maatte hen til 
ham og sige ham Farvel. Jeg kom sent hjem. 

Annie. 
Men hvorfor kunde han ikke blive? 

Fru Birkner. 
Det var bedst for ham at komme afsted — 
ud af alt det gamle. Han trængte dertil. Jeg 
vilde heller ikke, han skulde gaa her omkring 
og hænge med Hovedet. 

Annie 

mistænksom. 

Der er ikke andet. 

Fru Birkner. 
Nej 1 — og Folk faar intet at vide om hans 
Letsindighed. Vi siger straks, at det er en For- 
nøjelsestur — og senere kan vi altid se. Men 
vi maa indskrænke os, og paa den Maade mær- 
ker Folk nok, at det er gaaet tilbage for os. 
Det kunde bedre skjules, om du nu blev gift. 

Annie. 
Aa, Mor, du mener ikke — 

Fru Birkner. 

Nej, jeg mener ikke, at du skal gifte dig 

med Nandrup og gaa ind i et glædeløst Ægteskab 

— for det kan blive forfærdeligt for dig, min 

kæreste Skat, men det andet bliver ogsaa tungt. 

Det bliver et slemt Fald, en Opgiven af alt 
det, som har kastet Glans over din Ungdom. 
Og hvad du har vænnet dig til at betragte som 
det daglige Brød — det bliver nu uopnaaeligt. 
Jeg har sat min største Lykke i, at du som Barn 
og ung Pige kunde sige: jeg har ingen Ønsker 

— husker du ved Fødselsdage og senere — 

Annie. 
Jeg havde jo alting. Mor. 

Fru Birkner. 
Du vil nu intet have af det, man ønsker 
sig. Det bliver smaa Kaar, kummerlige Dage, 
lange, ensomme Aftener. Og medens du nu kan 
gøre et glimrende Parti, selv om du ingen For- 
mue besidder, vil du i de Aar, der kommer, leve 
ubemærket af den Selskabskreds, du har tilhørt. 

— Du maa informere lidt, sy for Penge, blive 
en lille flittig og beskeden Myre efter at have 
været en straalende Sommerfugl. Og maaske vil 
Aarene gaa hen, mens dine Kinder bleges og 
dine Øjne taber deres friske Glans, og du vil 
sidde stille hen som gammel Jomfru med Hjærtet 
fuldt af Bitterhed over dit forspildte Liv — 

Annie. 
Aa, Mor, Mor, hold op! Du raader mig jo 
til det. 

Kærlighed. , 1 2 

Fru Birkner. 
Nej, det gør jeg ikke. Jeg siger dig kun 
Sandheden. Det ene er den magelige Vej, soni 
saamange Kvinder af vor Stand vælger, uden 
rig Glæde, uden stor Sorg — det andet er de 
skarpe Sten, hvor din Fod træder. Især dog i 
Begyndelsen. Men bar du Kraft til at leve dette 
igennem med mig — saa koml Vi kan maaske 
sammen gøre det til en lille rolig Lykke. 

Annie. 
Jeg vil det, Mor, jeg vil være hos dig. 

Fru Birkner. 
Tænk dig oml Tor du bestemme dig? Se, 
jeg er tvivlraadig, mit arme Barn, jeg burde 
maaske tage Bestemmelsen for dig, men jeg 
mangler baade Mod og Kraft. 

Annie. 

Aa, Mor, naar jeg véd, at vi to skal være 

sammen, og at du ikke vil forlade mig for en 

anden — 

Fru Birkner. 

Hvor kan du tro.? 

Annie. 

Saa vil jeg , saa tør jeg. (Med pludselig skræk.) 

Men Mor, han kommer her idag, snart vist; han 
sagde, han vilde hilse paa dig og mig. Saa vil 
jeg sige ham det — men du maa være tilstede. 
(Lytter.) Der er han vist! 

Fru Birkner 

lyttende. 

Nej, det er ikke ham, det er Mengel. 

Annie. 
Saa løber jeg ind. 



ANDEN SCENE. 

De Forrige. Mengbl fra Baggprunden. Lidt efter Elise. 

Annie. 
Godmorgen, Hr. Mengel, jeg skal klæde 
mig paa. 

Hun løber ud til hejre. 

Mengel. 
Godmorgen, Frøken I (Xii Fru Birkner.) Frue! Det 
er Gerner, som sender mig. Han beder Dem 
være rolig; alt er gaaet • godt. Deres Søn er 
rejst imorges tidlig, og Banken lover fuldstændig 
Diskretion. Alt synes at kunne gaa stille af. 
Jeg har allerede talt med endel Mennesker og 
anbragt Augusts Rejse behændigt — Lunding 
sørger for Kammeraterne — lidt Snak bliver der 
muligvis endda — men om et Par Dage er alt 

iorden. 

Fru Birkner. 

Og Politiet? 

Mengel. 
Gerner er der nu. Han kommer straks til 
Dem, skulde jeg sige, naar alt er klaret. 

12* 

Fru Birkner. 
Jeg takker Dem for Deres Venlighed. 

Mengel. 
Det er min simple Skyldighed — hvis jeg^ 
ellers kunde være Dem til Tjeneste. 

Fru Birkner. 
Tak! Men jeg har intet Krav paa Dem. — 
Der kommer Besøg. 

Mengel. 
Det er Frøken Holden. 

Elisb kommer fra Baggrunden. 

Fru Birkner. 
Godmorgen, Elise I 

Mengel. 
Godmorgen, Frøken 1 

Elise, 
Godmorgen! Undskyld jeg kommer saa 
tidlig, men jeg vilde saa gærne træffe Annie — 

Fru Birkner. 
Hun er inde at klæde sig paa. 

Elise. 
Men jeg glemmer jo rent at gratulere. 

Fru Birkner. 
Tak skal du have. 

Mengel. 
Hvortil, om jeg maa spørge? 

Elise. 
Hvad! Véd De ikke, at Annie er bleven 

forlovet? 

Mengel. 

Nej I Med hvem? 

Elise. 
Med Nandrup, paa Karnevalet inat. 

Mengel. 
Saa ønsker ogsaa jeg til Lykke. 

Elise. 
Og det har Fru Birkner ikke fortalt Dem I 

Mengel. 
Jeg er lige kommen. 

Elise 

til Fru Birkner. 

De er da rigtig glad. 

Fru Birkner. 
Naturligvis. Jeg har lovet at hjælpe Annie 
lidt ; saa — 

Elise. 
Tør jeg ikke? 

Fru Birkner. 
Aa, nej! Bliv du heller her; og maaskeHr. 
Mangel holder dig med Selskab saalænge, hvis 
han ikke har for travlt. 

Mengel. 
Jeg har saamænd aldrig travlt. Min Mølle 
maler af sig selv. 

Elise. 
Det røde Guld. 

Mengel. 
Men ingen Ungdom. 

Fru Birkner 

smiler træt. 

Ja, saa overlader jeg Dem til hinanden, 
(xa Mengel.) Jeg har lidt huslige Forretninger, saa 
hvis jeg ikke ser Dem igen. Farvel I 

Mengel. 
Farvel, Frue, jeg gaar straks. (Fm Birkner gaar 
ud til hejre.) Naa Og Frøken Annie er bleven for- 
lovet. 

Elise. 
Og har gjort et udmærket Parti — naar 
Hansemand selv undtages. 

Mengel. 
Saa ondskabsfuld mod Deres bedste Ven- 
inde. — Skal De ikke snart forloves? 

Elise 

skifter Tone. 

De gør Synd imod mig, Hr. Mengel, ved^ at 
drille mig paa den Maade. 

Mengel. 
Jamen jeg forsikrer Dem — 

Elise. 
Aa, jeg forstaar Dem godt. — Vil De tale 
alvorligt med mig et Øjeblik? 

Mengel. 
Det vil være mig en Ære. 

De sætter sig i Sofaen. 

Elise. 
Sig mig, hvad er der hændt August? 

Mengel. 
Ingenting. Ja, det vil sige, han er rejst — 
en lille Tur til Paris, tror jeg. 

Elise. 
Jeg véd, at han er rejst. 

Mengel. 
Saa De har hørt det! — Hvorfra egentlig? 

Elise. 
Fra ham selv. Jeg fik et Par Ord imorges. 
Hvorfor vil De gøre Dem Ulejlighed med at se 
diskret ud? Jeg har været en Veninde af 
August Birkner — 

Mengel. 
Jeg saa Dem og ham igaar. 

Elise. 
Ja, De saa, at August gjorde Kur til mig. 
Han var forelsket i mig. 

Mengel. 
Det er højst troligt. 

Elise. 
Men han var uordentlig og udsvævende. 
Jeg havde hverken Tillid eller Kærlighed til ham, 
men jeg følte Medlidenhed med ham og noget 
Venskab — for han var elskværdig trods sin 
Vildskab — og hvis han er rejst bort for lang, 
lang Tid, gør det mig ondt for ham. — Er 
han det? 

Jal 



Mengel. 



Elise. 
Kommer han ikke mer igen? 

MfiNGEL. 

Imellem os — næppe. 

Elise. 
De har dog lidt Tillid til mig I 



Hun rækker ham Haanden. 



Mengel 

holdende hendes Haand. 

Fordi De er ligesaa forstandig som De er 
smuk. Og De er utrolig smuk. 

Elise. 
Ja, hvis jeg er smuk, som mange siger, saa 
er det en Ulykke for mig. 

Mengel. 
De spøger. 

Elise. 
Nej, fordi jeg findes smuk, saa er jeg bleven 
en Slags Udstillingsgenstand. Jeg bliver vist 
frem allevegne, bedt rundt til alle Selskaber 
og farer ustandselig omkring, istedetfor at jeg, 
som er en fattig Pige, skulde sidde hjemme hos 
min gamle Tante. Saa maa jeg have flotte 
Kjoler — og derfor maa jeg sy om Natten til 
mine Øjne er røde og mine Fingre stive — 

Mengel. 

Aa, hvor det er Synd for de smukke Øjne 
og de hvide bløde Fingre! 

Han kysser hendes Fingre. Hun søger at drage Haanden fra ham, 
men opgiver det hurtigt. 

Elise. 
Og saa gaar jeg i Selskab, paa Bal og 
Karneval, modtager alles Venligheder og Ind- 
bydelser, og flakker om fra Sted til Sted — 
altid med et elskværdigt Smil til Herren i Huset 
og Fruen og Børnene — for jeg har jo intet 
andet at give igen end mit Smil — og saa holder 
Folk mig for en Flane, der pynter sig for 

Herrerne, en Kokette, der lader sig kurtisere af 
alle og enhver — og jeg er bare en fattig Pige, der 
er køn. Imens bliver jeg saa gammel. 

Mengel. 
Gammel I De, som er saa ung og frisk! 

Elise. 
Jeg er fire og tyve Aar. Og ser De, jeg 
bliver ikke gift. De rige Friere, de gaar mig 
forbi — de vil bare have en Pige med Penge, 
og de fattige, dem skræmmer jeg bort med mine 
flotte Silkekjoler, som er det bare Pludder. Og 
ingen forstaar, at der bag Silken skjuler sig en 
skikkelig Pige. Aa, det er. en ussel Tilværelse! 

Mengel. 
Kære Frøken! Jeg har ikke anet — 

Elise. 
Nej, hvordan skulde De! Ingen kender 
mig! Jeg tør ikke vise mit sande Væsen. Ja, 
jeg er munter af Naturen — er det en Synd — 
men jeg skal altid være lystig til Selskabsbrug. 
Aa ingen holder af mig, de vil allesammen bare 
more sig med mig og gøre deres ækle Kur til 
mig — aa hvor jeg er ulykkelig! 

Hun græder. Han har hende nu om Livet. 

Mengel. 
De maa ikke græde, kære, kære Elise — 
(Rettende sig. Fføkeu Holden! 

Elise 

barnligt 

De maa gærne kalde mig Elise. Vær ikke 

vred, fordi jeg græder, men ogsaa De er ond 

imod mig. 

Mengel. 
Ogsaa jeg? 

Elise. 

Ja, De, som er saa god og klog, burde 

kunne se bedre end de andre. 

Mengel. 
Og gammel og erfaren, hvadbehager? 

Elise. 
Aa, De er ikke gammel, ikke ældre end 
jeg — men hvorfor drillede De mig saadan før? 

Hun græder med Hovedet paa hans Skulder. 

Mengel. 
Jeg beder Dem om Forladelse. Græd ikke, 
for de klare Øjnes Skyld! — De er saa sød og 
smuk. 

Han kysser hende. 

Elise 

hvisker. 

De maa ikke kysse mig. 

Mengel 

fortumlet. 

Hvorfor ikke? 

Elise 

naivt. 

De er jo slet ikke i Familie med mig. 

Mengel. 

Aa, De søde Barn! — Er jeg Dem ikke 

imod? 

Elise. 

Nej, det véd De jo godt. 

Mengel. 
Holder De lidt af mig? 

Elise. 
De maa ikke spørge. (Hun drager sig fra ham.) De 
maa lade mig gaa. 

Mengel. 
Nej! De maa svare. Synes De slet ikke 

om mig? 

Elise. 

Hvorfor skal jeg svare? 

Mengel. 
For hvis De gjorde det — men det over- 
vælder mig saa ganske, det er jo umuligt — 
men kunde De tænke Dem? — 

Elise. 
Hvilket? Jeg forstaar ikke. 

Mengel. 
At holde af mig. 

Elise. 
Det gør jeg jo. 



Digitized by VjOOQIC 



1 89 

Mengel. 
Jamen — at være altid hos mig. 

Elise. 
Hvor kan. jeg det? Lad mig faa min Haand frit 

Mengel. 

Aa, lad mig beholde den I — (Han kysser hendes 

Haand) Hvilket straalende Armbaand! 

Elise. 
Det er min eneste Arv efter Mor. Blot hun 
havde levet, saa havde jeg altid havt et Hjem 
— det eneste, jeg bryder mig om paa Jorden. 

Mengel. 
Det koster Dem kun et Ord, saa skal jeg 
skabe Dem et Hjem; men jeg er gammel og for- 
tjener ikke en ung, smuk Kone — men alt hvad 
Penge kan skaffe — 

Elise. 
Hysl Ikke det Ord! 

Mengel. 
Hvor sød De er! Vil De? 

Elise 

blufærdigt skjulende sit Ansigt ved hans Bryst. 

Ja. 

Mengel. 
Jeg bliver aldeles ør i Hovedet. Det kom- 
mer saa uventet. 

Elise 
Og for mig da. Men jeg har altid holdt af 
^^S- J^S v^r saa febrilsk i din Nærværelse — 
mærkede du det ikke? 

Mengel. 
Min sødeste lille Ven ! Hvor kunde jeg tænke ! 

Elise 

naivt leende. 

Hvor rød i Hovedet du er I 

Mengel. 
Jeg er virkelig saa varm. 

Elise. 
Det er saa flovt, hvis der kommer nogen. 

Mengel. 
Ja, du har Ret. 

Elise. 
Gaa heller lidt bort nu, min søde Ven, og 
kom herop igen om et Kvarterstid, saa taler 
jeg med Annie imens. Jeg maa nok fortælle 
hende det — 

Mengel 

forvirret. 

Nej, men jeg vil slet ikke være forlovet, 
Folk vil le af mig, du — 

Elise. 
Skammer du dig ved mig? 

Mengel 

febrilsk. 

Men jeg er for gammel dertil. Saa maa vi 
gifte os straks. 

Elise. 
Kommer det ikke lidt an paa mig? 

MENGEf.. 

Vil du ikke? 

Elise. 
Naar du er rigtig sød — maaske. Gaa nu 
— og hør: hent mig med en Vogn, saa kører 
vi en lille Tur og gør de første Visiter. 

Mengel. 
Det skal jeg. Men jeg kan desværre ikke 
komme med Fruens egen Vogn. 

Elise. 
Faar jeg virkelig en Vogn selv I — Aa, du 
er det yndigste Menneske paa Jorden. Farvel 1 

Mengel. 
Farvel! 

Han vil kysse hende. 

Elise. 
Naar du kommer igenl Gaa nu, min Ven I 

Mbngkl gaar ud i Baggrunden. Saasnart han er ude af Dåren, snurrer 
hun sig jublende rundt paa Taaspidsen. 

TREDJE SCENE. 

Elise. Annie kommer fra venstre. 

Annie. 
Hvad er der ivejen? Danser du? 

Elise. 
Hvad der er! Der er bare det ene, utrolige, 
mageløse, vidunderlige — jeg er bleven forlovet. 

Annie. 
Forlovet I Med hvem? Hvornaar? 

Elise. 
I dette hellige Øjeblik — med Mengel. 

4 

Annie. 
Det er umuligt. 

Elise. 
Umuligt! Nej, det er saa virkeligt, at jeg 
skal blive gift før du. 

Annie. 
Men vil du da gifte dig med ham? 

^LISE. 

Hvadbehager, som Mengel siger? Om jeg 
vil gifte migl Ja, Folk plejer ikke at sige nej 
tak til det store Lod i Lotteriet. 

Annie. 
Og Mengel er saa stor en Gevinst? 

Elise. 
For mig, ja. 

Annie. 
Du mener, at han er rig. 

Elise. 
Han er meget rigere end din egen Hanse- 
mand. Men du misunder mig vel ikke? 

Annis. 

Nej. 

Elise. 

Vi skal have det godt sammen, vi to, Annie, 
naar vi nu er bleven gift. Vi skal blive de to 
flotteste unge Koner i Kjøbenhavn. Aa, det er 
himmelsk at tænke sig, at jeg ikke længer skal 
bo hos Tante, spise hendes elendige Frokost og 
opvarmede Middagsmad, ikke have Raad til en 
Droske, vende og dreje hver Skilling — spare 
paa Støvler, sy Kjoler om — uh, uh, uh! Det 
har været rædsomt. 

Annie 

sagte. 

Har det virkeligt?^ 

Elise. 

Ingen Menneske kan gøre sig noget Begreb 

om, hvor modbydeligt jeg har havt det. Men 

nu er det forbi, og jeg skal tage Revanche, saa 

det kan høres og spørges. — Først vil jeg nu 

Kærlighed. I ^ 

have Bryllupstur til Paris — og du skal se 
mig, naar jeg kommer hjem — nej, men lad os 
træffes derovre! 

Annie. 
Og vil Mengel alt, hvad du vil? 

Elise. 

Aa jo, det vil han nok. Inden otte Dage 
skal han være saa forelsket, at han ikke skal 
tænke en Tanke længer, end mine Ønsker rækker. 
Aa, naar først saadanne gamle Fyre faar det 
med Varme, saa maatte man være dummere end 
jeg, hvis man ikke kunde holde Ilden vedlige. 
Den skal saamænd lyse for mig til mine Dages 
salige Ende. 

Annie. 

Jeg gratulerer dig. 

Elise. 
Tak! — Du ser forgrædt ud. Er det Hans? 
Tag ham bare fornuftig, saa vil du faa det godt 
og nemt. 

Annie. 
Og hvis jeg nu slet ikke tog ham? 

Elise. 
Du har ham jo. 

Annie. 
Hvis jeg hævede min Forlovelse. 

Elise. 
lir du gal? Nej, saa dum er du ikke. 

Annie. 
Var det saa dumt? 

Elise 

sagtere. 

Sig mig, Annie, hvordan staar det egentlig 
med din Moders Penge? Hvormange har August 
kastet bort, og hvorfor er han rejst? 

Annie 

ser paa hende. 

Du skulde ikke tale ilde om August. 

Elise. 
Det gør jeg heller ikke. Jeg raader bare 
dig godt, — Forresten, mig kan det jo være 
ligegyldigt. Har du Lyst til nu at være migy til 
at have det, som jeg før havde det — saa vær 
saa artig. — Jeg undte dig det bedre. Men du 
skal altid blive vel modtagen i mit Hus, og hvis 
jeg kan gøre noget for dig, skaffe dig Timer for 
Eksempel — du skal vel informere? — eller 
Arbejde paa mit Udstyr — for du skal vel sy 
for Penge — saa kan du regne paa mig. 

Annie 

grædefærdig. 

Hvorfor er du saa ond imod mig, Elise? 

Elise. 
Hvad er der med dig, hvorfor vil du ikke 
gifte dig med hamf 

Annie. 
Det véd du godt. 

Elise. 
Fordi du ikke holder af haml Puh! — 
(Nærmere.) Og saa er dcr maaske en anden, du 
har kastet dine Øjne paa, men Hans Højtidelig- 
hed har ikke værdigedes at lægge Mærke til den 
Gunst, der var ham vederfaret. 

Annie. 
Det er ikke sandt. 

Elcse. 
Des bedre! Saa tag Hans! Aa, vi skal 
more os, Annie! Kongeligt! Rige og gifte og 
unge og smukke — hvad vil man mer! Du og 
Hans og jeg og — hvad hedder han? 





Annie. 




Hvemf 


Mengel ? 

Elise. 




Ja, hvad hedder han til Fornavn? 




Annie 






ler. 




Julius. 

Elise. 
Naa, det var da godt, jeg fik det at vide, inden 
han kommer — Ja, vi fire skal danne en lille 
Kreds for os selv; det skal blive Kjøbenhavns 
fineste Klike. Vær med, Annie, du vil ikke 
fortryde det. Slug Hansemand hurtigt ligesom 
en anden Medicin, saa befinder du dig nok godt 
bagefter. — Der har vi ham. 



FJERDE SCENE. 

Ds Forrige. Nanurup fra Baggrunden. Siden Fru Birknbr og 
Mengrl. 

Nandrup. 
Goddag Annie, frisk og vel haaber jeg. Du 
ser lidt bleg ud, men det klæder Dig fortræffe- 
ligt. (Bukkende.) Frøken Holden! 

Elise. 
Ja inat gratulerede jeg Dem, og idag kan 
De gratulere mig. 

Nandrup. 
Hvad hører jeg! 

De taler sagte sammen, medens Annie gaar over til Fru Birkner, 
«om er kommen ind fra hejre. 

Annie. 
Aa, Mor, jeg tør ikke. 

Fru BiRKNER 

bedrøvet. 

Ikke, mit Barn ? 

Annie. 
Elise har gjort mig saa forfærdelig angst. 

Fru Birkner. 
Hun er ikke nogen god Raadgiverske. 

Annie. 
Hun har forlovet sig med Mengel, Mor! 

Fru Birkner. 
Har hun? Det var en knap Lykke. 

Annie. 
Men nu bliver hun rig, Mor — og jeg fattig. 
Alle de andre rige — og jeg ikke. Og jeg^ 
bliver glemt udenfor — ganske ensom tilovers. 
Aa, Mor, jeg tør ikke! Giv mig Modi 

Fru Birkner. 
Jeg kan ikke. Du maa selv vælge. 

Mengel 

kommer fra Baggrunden. 

Vognen er for Døren. 

Elise. 
Det var brillant. Du er rigtignok utrolig 
sød, Julius! 

Almindelig Hilsen cg Lykenskning. 

Nandrup. 
Aa, Fru Svigermama, jeg har den Ære at 

hilse paa Dem. (Med Anstrængcke.) Jeg skal bringe 
Dem Papas ærbødigste Hilsen og Beklagelse 
over ikke at have truffet Dem inat paa Karne- 
valet. Han udbeder sig Deres og Annies be- 
hagelige Selskab til Middag — han skal for- 
inden have den Glæde at indfinde sig hos Dem 
— og han er charmeret, aldeles charmeret over 
at træde i saa nær Forbindelse med en saa 
fuldkommen Dame. 

Fru Birkner. 
Det er for mange Komplimenter, kære 
Nandrupl Til Lykke da! 

Nandrup. 

Tusind Tak! Jeg har en Ubetydelighed, 
som jeg udbeder mig Tilladelse til at forære 
min lille søde Annie. Istedetfor Ring bruges nu 
i Paris flade Armbaand, og jeg har vovet at 
følge denne Skik. 

Han rækker Annie et Armbaand. 

Annie. 
Hvor det er smukt! 

Nandrup. 
Maa jeg ! — Nu fæster jeg min Brud. 

Elise. 
Særdeles galant. 

Mengel. 
Hvis min smukke Elise tillader det, vilde 
jeg gærne snart følge denne Modejunkers Eksempel. 

Elise. 
Som du vil, min Ven! 

Mengel. 

Du sagde, dette (pegende paa hendes Armbaand) var 

en Arv efter din Moder, og du sukkede be- 
kymret derved — naar du i Fremtiden ser paa 
min Gave, vil du forhaabentlig føle dig mere tryg. 

Elise. 
Jeg tager imod alt, hvad min naadige Herre 
kaster i mit Skød. — Aa, jeg faar en Idé. 
Julius har en Landauer holdende her udenfor. 
Lad os køre en Tur til Bellevue, Vejret er dej- 
ligt, og den friske Luft skal gøre godt efter 
Nattesviren, saa spiser vi Frokost derude, inden 
vi begynder paa de kedsommelige Visiter. 

Nandrup. 
Brillant Idé. 

Mengel. 
Som Damerne behager. 

Annie. 
Maa jeg. Mor? 

Fru Birkner. 
Ja, gaa du kun. 



j 

Elise. 
Saa farvel, farvel uden videre Snak. 

Elise sætter Haanden for Munden og blæser Fanemarchen og 
de to Par marcherer med stor Allarm og Raab: ,Vi er forlovede* forbi 
Oerner, som kommer fra Baggrunden. 



FEMTE SCENE. 

Fru Birknbr. Gerner. 

Gerner. 
Er dette muligt? 

Fru Birkner. 
Ja. 

Gerner. 
Mengel taget af Elise Holden! 

Fru Birkner. 
Det er en smuk Eige — og en klog Pige. 

Gerner. 
Og Annie forlovet med denne Fyr. 

Fru Birkner. 
Det var sket igaar, og jeg turde ikke bryde 
det idag. 

Gerner. 
Det var underligt Nyt. 

Fru Birkner. 
Og hvad Efterretninger bringer De til mig? 

Gerner. 
Saa gode som muligt. 

Fru Birkner. 
August? 

Gerner. 
Rejste imorges tidligt som De véd. Han 
var ganske kold og slap. Jeg er bange, hans 
Sind er forhærdet. 

Fru Birkner. 
Det er en haard Dom. 

Gerner. 
løvrigt: Banken tier, Politiet er diskret, om 
et Par Dage tænker ingen mere paa denne Sag. 
Æren er frelst — men Def-es Formue er forlist. 
Efter et løseligt Overslag kan der maaske blive 
en halv Snes tusind Kroner tilbage til Dem. 

Fru Birkner. 
Altsaa saameget, at jeg kan udstyre Annie 
ordentlig uden Skam for hende, naar hun nu 
kommer ind i en rig Familie. Saa^er jo alt godt. 

Gerner. 

Jeg ser vel, hvor ramt De er og hvorledes 

De i Dag næppe kan tænke paa Dem selv. 

Men vil De dog ikke tillade mig at antyde, 

hvad der ligger mig saa alvorligt paa Hjærtet? 

Fru Birkner. 

Min kære Ven, tal De dog ganske aabent 
til mig I Hvad skulde jeg ikke nu og altid 
kunne høre af Deres Mund? 

Gerner. 

Tør jeg da sige Dem, hvad mit Venskab, 
min Beundring, min urokkelige Hengivenhed for 
Dem lægger mig paa Læben og hvad Deres 
Besøg iaftes berettiger mig en Smule til at ud- 
tale! Vil De lade mig være Deres Støtte, vil 
De — nu da Deres Søn er rejst bort for lang 
Tid , og Deres Datter snart forlader sit 
Hjem — vil De tage hen til min ensomme Bolig 
og skænke mig den usigelige Lykke, at være 
Dem nær, den Lykke, som Deres Børn nu maa 
eller kan undvære. 

Fru Birkner. 
De beder mig om at være Deres Hustru. 

Gerner. 
Det er mit højeste Ønske. 

Fru Birkner. 
Jeg takker Dem ret af mit inderste Hjærte 
for Deres Ord. — Det er som en Oprejsning 
for mig. Deres Ord gør mig godt, og jeg 
hæver mit Hoved højere ved Deres Venskab. 

Gerner. 
Men hvis De siger saadan, Charlotte, saa 
er jo alt godt. 

Fru Birkner. 
Jeg er stolt og rørt, fordi De idag vil tage 
mig ind i Deres Liv. Men alt er dog helt for- 
skelligt fra igaar. 

Gerner. 
Er det saa slemt, at De maaske nu trænger 
lidt til mig? 

Fru Birkner. 
Nej, slet ikke, kære Ven — vi tænker jo 
ikke ringe om hinanden — men det er mer end 
slemt, at jeg ikke føler som før. Det er dødt i 
mig, det der levede saa stærkt endnu igaar. 
Det fylder mig med Uvilje, med Afsky næsten 
— for mig selv i alt Fald, hvis jeg nu tænker 
mig at give mig de unge Følelser i Vold. For 
jeg er bleven gammel — paa én Nat bleven en 
gammel Kone og et usikkert Menneske. 

Gerner. 
De er bleven én Nat ældre. 

Fru Birkner. 

Den tæller Aar. Jeg følte det jo straks. 

Den sætter Grænse i mit Liv, bryder det i to 

Halvdele, som jeg maa sætte al min Kraft ind 

paa at forene igen. Inat blev min Søn en For- 

bryder og min Datter solgt — ja solgt, lad mig 
sige det rent ud. Og jeg har hjulpet min Søn 
bort fra den Straf, han fortjente, og jeg tør 
ikke la^e Handelen med min Datter gaa tilbage. 
Hvorfor? Fordi jeg har intet at staa imod med, 
fordi jeg intet har forudset, men levet hver Dag 
uden Tanke paa den næste — angst for Sorger, 
ladende det glide. Saa — pludselig falder alt 
overende. Har jeg været en daarlig Moder, en 
slet Kvinde? Jeg tror det ikke. Men et umodent 
Menneske, derom kan jeg ikke tvivle. Og jeg 
tør ikke begynde paa noget Nyt, da det Gamle 
kræver alle mine Evner og al min Kærlighed, 

om noget kan oprettes. 

# 

Gerner. 
Jeg forstaar Dem ikke. Jeg synes, De nu 
kun vil blive alene. 

Fru Birkner. 
De sagde før om August, at hans Sind var 
forhærdet. 

Gerner. 
Det er desværre mit Indtryk. 

Fru Birkner. 
Jeg haaber, at De har Uret. Men det véd 
jeg, at hvis han staar til at frelse, saa er jeg 
den eneste, der kan gøre det, og det er min 
Pligt at forsøge derpaa. 



Digitized by 



Google 



206 



Gerner. 
Han kan ikke komme tilbage i en overskue- 
lig Tid. 

Fru Birkner. ^ 

Men jeg kan rejse til ham. (Gemer gør en Bevægelse.) 

Aa, sig intet imod! Det er saa sikkert, jeg gør 

det — og nu ikke vil andet end dette. Saasnart 

Annie er gift — og det sker om kort Tid — 

rejser jeg herfra. Jeg vil ikke ligge ham til 

Byrde — saameget har jeg jo — og trænger jeg 

til mere, saa vil jeg bede Dem laane mig, hvis 

De vil - 

Gerner. 

De er god imod mig, hvis De vil tage den 

mindste Hjælp af mig. 

Fru Birkner. 
Og saa vil jeg prøve, om ]^^ kan blive et 
nyttigt Menneske ved at arbejde for ham, men 
fremfor alt om han kan blive et hæderligt Men- 
neske ved i hvert Øjeblik at have en forstaaende 
og kærlig Kvinde om sig. Maaske glipper det. 
De tror det vel. Men saa har jeg gjort min 
Pligt- Annie vil nok da trænge til mig — og 
jeg vender hjem til hende. 

Gerner. 
Aldrig til mig? 

Fru Birkner. 
De har intet Krav paa mig, og jeg 

vilde aldrig kunne blive det for Dem, som 
jeg burde. Jeg holder af Dem, men til de to 
Stakler, som jeg elsker, vil jeg give mit Hjærte- 
blod, indtil jeg dør. Og nu, kære Gerner, sæt 
Dem rolig hen hos mig, lad os tale om vore 
Forretninger — en gammel Kone og hendes 
bedste Ven. •! deres Ungdom var de lidt ind- 
tagne i hinanden — men det er glemt, og de 
taler nu sammen som to gamle Mennesker, der 
ganske forstaar hinanden og altid vil holde sam- 
men, og for hvem Ordet Kærlighed ingen for- 
styrrende Minder vækker. Hun er helt Moder, og 
han — 

Gerner. 

Hans hele Ungdom var Løftet om et Stævne- 
møde. Jeg skal være Deres Ven, siden De kun 
ønsker dette, og jeg intet andet Forlangende 
tør stille til Dem. 

Jeg er nu og altid til Deres Tjeneste. 

Tæppet falder. 

